ελληνικού ενδιαφέροντος...: Σεπτεμβρίου 2014\nΗ Ελληνική Γραμματεία, η Eκκλησιαστική υμνολογία και το σύγχρονο αντιρατσιστικό νομοσχέδιο…\nΗ Ελληνική Γραμματεία, η Eκκλησιαστική υμνολογία\nκαι το σύγχρονο αντιρατσιστικό νομοσχέδιο…\nΜέσα από την εκκλησιαστική υμνολογία αναδεικνύεται η αξιολογία μιάς ολόκληρης εποχής η οποία διαχρονικά έχει μεταφερθεί προς τον κόσμο μας και την εποχή μας. Εάν θέλαμε να κατανείμουμε τις αξίες αυτές σε τομείς και κατηγορίες θα μπορούσαμε να καταλήξουμε ως ακολούθως: Στα Εκκλησιαστικά κείμενα ανιχνεύονται οντολογικές αξίες, γνωσιολογικές αξίες, βέβαια και ηθικές αξίες.\nΔιαβάζουμε λοιπόν στις καταβασίες των Χριστουγέννων: «Χριστός γεννάται δοξάσατε». Στην Εκκλησιαστική λοιπόν υμνολογία το γεγονός της θείας γέννησης είναι διαρκές και πάντα επίκαιρο. Ενάντια σε κάθε αίσθηση χρόνου,ως παρελθόν, παρόν και μέλλον, η εκκλησία ενώνει το χρόνο και διακηρύσσει ότι ο θεός είναι τώρα και γίνεται πάντα τώρα. Είναι και γίνεται μία διαρκής παρουσία. Αυτό πόσο άραγε είναι παραδεκτό από τον υλικό άνθρωπο του 2014 ο οποίος κλεισμένος στις μεγαλουπόλεις και στις σύγχρονες οικιακές φυλακές, τις τόσο άρτια τεχνολογικά εξοπλισμένες, νοιώθει αιχμάλωτος των επιλογών του και του αισθητικού μικροκόσμου μέσα στον οποίο αυτοβούλως έχει κλεισθεί; Διαβάζουμε για τον ξένο του Καμύ (αντιπροσωπευτικό δείγμα του σημερινού ανθρώπου,του μαζανθρώπου): «Ο πρωταγωνιστής του βιβλίου είναι ο Μερσώ ένας ασήμαντος γραφειοκράτης χωρίς ιδεολογία, άθεος, άβουλος άνθρωπος και αντικοινωνικός». Ο Ντοστογιέφσκι στους αδελφούς Καραμάζωφ προσπαθεί ακριβώς να αναδείξει την ανάγκη συνέχειας των θεολογικών οντολογικών αξιών, του συνεχούς θεού μέσα από την περίφημη φράση: «χωρίς θεό όλα επιτρέπονται». Αυτή η φράση σε σχέση με τον ήρωα του ξένου του Καμύ αναδεικνύει όλη την ανάγκη ώστε ο κόσμος μας να εκκινεί από κάποια ιδέα, η οποία είτε κρύβεται κάτω από το πρόσωπο κάποιου θεού, είτε ενυπάρχει αφ΄εαυτής. Ο θεός ως έννοια ηγεμονική και δημιουργική,αφυπνίζει τις ανώτερες εσωτερικές δυνάμεις του ανθρώπου (ο οποίος άνω θρώσκει) τον προσδιορίζει σε σχέση με τις αιτίες και το σκοπό της επίγειας και όχι μόνο ύπαρξής του. Σε κάθε άλλη περίπτωση ο ήρωας του Καμύ καθίσταται σύμβολο μιάς εποχής όπως η δική μας. Ο θεός πέθανε, ο θεός ως στείρος εμπειρικός λόγος αναστήθηκε μέσα μας, ο θεός πλέον είναι η επιστημονική και τεχνολογική ικανότητα του εξωτερικού και εμπειρικού ανθρώπου να ελέγξει και να τροποποιήσει ένα μικρό και άμεσο κοσμικό περιβάλλον. Ως συνέπεια αυτών η παραδοσιακή Πλατωνική και μετέπειτα χριστιανική ανθρωποκεντρική άποψη για τον ανώτερο λογικά και τελεολογικά άνθρωπο αντικαθίσταται από τον παθητικό, αδύναμο και υλικά εξαρτημένο άνθρωπο ο οποίος ζεί σε σχέση με το άμεσο και όχι το επέκεινα. Η αντιστροφή του ανωτέρου οντολογικά ανθρώπου και η κατάντια του να ομοιάζει με ρομπότ θα πρέπει να αφυπνίσει όλους αυτούς που επιβάλλεται να προωθήσουν και πάλι το μοντέλο ανθρώπου που αναδεικνύεται στην Πλατωνική Πολιτεία. Συμφωνούν λοιπόν όλοι σχεδόν οι μελετητές του Σωκράτους ότι ο Πλατωνικός λόγος δίνει ηγεμονικό και ανώτερο αξιολογικό χαρακτήρα στον άνθρωπο. Τον καθιστά κύριο και όχι δούλο, οδηγό και όχι ακόλουθο. Διαβάζουμε σχετικά: «Έρωτα ο Σωκράτης εννοούσε κάτι που συνέχει τα πάντα, μα τα πάντα στη ζωή, που είναι ο συνδετικός κρίκος και η γεννήτρια δύναμη κάθε δημιουργίας. Ο Παυσανίας κάνει διάκριση σε δύο μορφές του έρωτος διότι και Αφροδίτες δύο υπάρχουν: η Ουράνια και η Πάνδημος». Σήμερα ο έρωτας έχει πλήρως εκχυδαϊσθεί, έχει καταντήσει κάτι το απολύτως σεξιστικό και υλικό, οδηγεί τον άνθρωπο σε μία πρόσκαιρη και στείρα απόλαυση, σε καμμία περίπτωση δεν οδηγεί και δεν σημαίνει την πορεία προς την ανωτέρα οντολογική ένωση. Ο άνθρωπος ενώ κληρονόμησε την οντολογική θέαση των πραγμάτων μέσα από την παραδεδομένη γραμματεία, ξαφνικά υιοθετεί θεωρίες που τον οδηγούν στην ύλη και στην αποχαύνωση, θεωρίες που τον απομακρύνουν από την αλήθεια με την Εγελιανή έννοια: O σημερινός άνθρωπος δεν μπορεί να συνδέσει τις σκέψεις με τις έννοιες, τις ιδέες με τις εμφανίσεις τους.\nΠοιες γνωσιολογικές αξίες αναδεικνύονται παραδοσιακά μέσα από την αρχαία Ελληνική γραμματεία; Μέσα από την εκκλησιαστική γραμματεία; Σήμερα ισχύουν; Είναι η γνωσιολογία ένας τομέας ο οποίος θα πρέπει πολύ να μας προβληματίσει διότι μάλλον έχουν αντιστραφεί στην εποχή της πλήρους παρακμής που ζούμε οι παραδοσιακές γνωσιολογικές αξίες. Φαίνεται ότι ο Πλατωνικός και Αριστοτελικός ορθολογισμός και ο συνεπαγόμενος εξ αυτών εμπειρισμός σήμερα έχει αντικατασταθεί από ένα στείρο ορθολογισμό σε τέτοιο βαθμό ώστε εάν ο Κάντ ζούσε σήμερα στεντορείως θα αναφωνούσε «ζούμε στην εποχή όπου η επιστήμη χωρίς λόγο είναι φτωχή και η εμπειρία χωρίς φαντασία και ενόραση του Επέκεινα παντελώς τυφλή».\nΔιαβάζουμε λοιπόν στην Πλατωνική Πολιτεία(Ζ,519B-D) : «Τι λές, δεν είναι και αυτό φυσικό είπα εγώ, και δεν απορρέει από όσα προαναφέραμε, ότι ούτε οι απαίδευτοι, που δεν γνώρισαν την αλήθεια, μπορούν ποτέ να κυβερνήσουν ικανοποιητικά μία πόλη, ούτε όσοι αφήνονται (τους επιτρέπεται) να ασχολούνται με την παιδεία μέχρι το τέλος της ζωής τους. Οι πρώτοι γιατί δεν έχουν έναν ορισμένο στόχο στη ζωή τους, τον οποίο στοχεύοντας , πρέπει με προθυμία να πράττουν όσα πράττουν και στην ιδιωτική και στη δημόσια ζωή τους, ενώ οι άλλοι γιατί δεν θα ριχθούν στη δράση (δεν θα δραστηριοποιηθούν) με τη θέλησή τους, νομίζοντας ότι ζωντανοί ακόμη έχουν εγκατασταθεί και ζούν στα νησιά των μακάρων». Η Πλατωνική γνώση είναι γνώση ιδεών, των ιδεών του ωραίου και του αγαθού, προκειμένου ο άνθρωπος να οδηγηθεί στη νήσο των μακάρων, στο ευτυχές επέκεινα. Επίσης αυτή η γνώση κρίνεται απαραίτητη για τους κυβερνώντες διότι ο πρώτιστος σκοπός της πόλης είναι ο οντολογικός προσανατολισμός των ανθρώπων. Ας μην ξεχνούμε τον Επιτάφιο του Περικλέους όπου όλες οι πράξεις και οι σκέψεις των πολιτών εκκινούν και αναφέρονται στην άφατη δόξα, στο ανείπωτο κλέος, στη σύνδεση των ανθρώπων με ό,τι το κοσμικό ανώτερο. Ο άνθρωπος είναι απόρροια της ιδέας του αγαθού, αυτή η γνώση τον οδηγεί στη μίμηση του ιδεατού ωραίου. Για να μην αναφερθούμε στον μυστικό Πλωτίνο ο οποίος συνδέει άμεσα τη γνώση με την πορεία του ανθρώπου από την κατώτερη ψυχή προς το Νού και από εκεί προς το Έν. Η Γνώση μέσα από το Λόγο που κίνησε την Πλατωνική, αλλά και την μεταπλατωνική φιλοσοφία έως την οντολογική κατοχύρωσή της διά του Πλωτίνου ποτέ δεν αποκόπηκε από το Επέκεινα, από τον ευρύτερο εσωτερικό κόσμο ο οποίος ευρίσκεται υπέρ της γής. Η Γνώση συνδέει τον άνθρωπο με το Νού, με την οδό προς το Αγαθό, προς τα μυστικά της Άλλης πλευράς. Σε ψυχικό βέβαια επίπεδο η Γνώση ηρεμεί τα πάθη, αναπτύσσει την Αρετή και ολοκληρώνει ηθικά το άτομο-πρόσωπο προκειμένου να δομηθεί η Πόλις κατ΄εικόνα της ουράνιας πόλης του Καλού.\nΑς θυμηθούμε και τη γνώση της Αριστοτελικής μεσότητας. Αναφέρει λοιπόν ο Σταγειρίτης στα Ηθικά Νικομάχεια(1106,a 26) “Αν κοιτάξωμε προς τα έργα των ανθρώπων θα ονομάσωμε καλά εκείνα που τίποτε δεν τους λείπει αλλά και τίποτε παραπάνω δεν έχουν από αυτό το οποίο πρέπει. Κάθε έλλειψη ή υπερβολή φθείρει, σώζει η μεσότητα. Το ίδιο συμβαίνει και με τις πράξεις, είναι σωστές όταν δεν τραβάνε στα άκρα αλλά κρατιούνται στη μεσότητα». Το θέμα αν και φαίνεται πρωτίστως ηθικό δεν είναι τέτοιο, είναι πρωτίστως γνωσιολογικό, διότι ο Σταγειρίτης με τα παραδείγματα που παρακάτω παραδίδει ξεκαθαρίζει ότι η γνώση καθορίζει τη μεσότητα. Η γνώση ως μέγεθος βαθύτατα οντολογικό και εσωτερικά εξισορροπητικό είναι αυτή που καθορίζει τις πράξεις και την ηθική των ανθρώπων. Ειδικά μετά τον Πλάτωνα μέσα στον κόσμο ο άνθρωπος εξισορρόπησε την όλη του υπαρξιακή ζωή βασιζόμενος στο ζεύγος θυμούμαι (σκέφτομαι)-πράττω. Υπό αυτή την έννοια ο Αριστοτέλης προσπαθεί να τιθασσεύσει τον ανθρώπινο Πήγασο της σκέψης μέσα από την αρετή της μεσότητας, διότι εάν η σκέψη και η ανθρώπινη πράξη πλησιάσει τον ήλιο της αληθείας πρίν την ώρα που πρέπει μπορεί όλα να καταστραφούν. Η Αντιγόνη μέσα από τις πράξεις της οι οποίες στηρίζονται σε αιωνίους άγραφους νόμους έφθασε ίσως στην υπερβολή, ο Μέγας Αλέξανδρος μέσα από τον πλούτο του μυαλού του και της ψυχής του έφθασε στην υπερβολή να κατακτήσει τον κόσμο, αλλά και αυτά ακόμα σύμφωνα με τον Σταγειρίτη μπορεί να υπακούουν στην αρετή της μεσότητας. Η Αντιγόνη ίσως κινήθηκε στο μέσον ανάμεσα στην υπερβολή του να δολοφονήσει τον Κρέοντα και στην έλλειψη του να μην ομιλήσει για τον άταφο αδελφό της. Το ίδιο ισχύει και για τον Μέγα Αλέξανδρο. Ανάμεσα στην υπερβολή της προσωπικής του θέωσης και της συνεπαγομένης διακυβέρνησης του κόσμου εξ αυτού ως υιού του θεού και στην έλλειψη της απλής εξ αυτού διακυβέρνησης του Βασιλείου του, ο Μέγας Αλέξανδρος επέλεξε τη μεσότητα της συνετής διάδοσης του Ελληνικού Λόγου στα πέρατα της Οικουμέννης.\nΤο σημαντικό όμως σε όλα τα παραπάνω είναι ότι αναφέρονται σε μία εποχή όπου το οντολογικό-γνωσιολογικό ζεύγος σκέφτομαι άρα πράττω κυριαρχούσε στην υπαρξιακή ζωή των ανθρώπων. Ο Πλατωνικός Γρηγόριος Νύσσης κινείται σε αυτό το νοητικό μήκος κύματος. Στον περίφημο λόγο του «Περί ψυχής & αναστάσεως» θα μας πεί ότι όπως ο σίδηρος παίρνει μορφή μέσα από τη διάθεση του δημιουργού του παρομοίως η λογική δίνει σάρκα και οστά στις σκέψεις του ανθρώπου μέσα από τις πολιτισμικές πράξεις. Υπάρχει,όπως ήδη έχουμε τονίσει, η σίγουρη οντολογική βάση του ζεύγους, σκέφτομαι (θυμούμαι) και πράττω.\nΗ σημερινή κατάργηση του ζεύγους αυτού, ο εξοβελισμός του ζεύγους αυτού από την ανθρώπινη ζωή (η οποία φιλοσοφικά αρχίζει από τον διαφωτιστικό μερικό λόγο, πρακτικά μέσα από την αποθέωση της τεχνολογίας) έχει οδηγήσει τον άνθρωπο σε μία αποθεωτική εξίσωση με την άλογη πράξη των αλόγων ζώων, η παραδοσιακή φιλοσοφική σκέψη των ανθρώπων μέσα από τη διάλυση του παραπάνω ζεύγους (σκέψης –πράξης) έχει ομοιωθεί με την απλή ενστικτώδη απουσία σκέψης των ζωντανών όντων σε τέτοιο βαθμό ώστε ο άνθρωπος του ipad ενστικτωδώς να ζεί με βάση τις υλικές ανάγκες του και τον υλικό τρόπο ζωής του. Το λιοντάρι ξυπνά, ψάχνει τροφή και σύντροφο, διαιωνίζει τη φυλή του και ξανακοιμάται. Το ίδιο και ο σημερινός άνθρωπος. Ξυπνά, κυνηγά την ύλη και τις υλικές ανάγκες, τελείως ενστικτωδώς, ψηφίζει όποιον του υποσχεθεί απαλλαγή από τον ΕΝΦΙΑ και πάλι ησυχάζει. Η βιωματική αυτή πτώσις βέβαια ίσως έλκει τις ρίζες της στον Ι.Κάντ ο οποίος διώχνοντας το πρόβλημα του Θεού και της αθανασίας στον κόσμο της πίστης και των νοουμένων άφησε στον άνθρωπο τη δυνατότητα της απλής και αποδεδειγμένης εμπειρικής γνώσης. Ο επιστημονικός (δήθεν) σοσιαλισμός μέσα από την υλική νομοτέλεια και την υλική τελεολογική ντετερμινιστική ισοπέδωση εξαφάνισε την άπειρη σκέψη σε τέτοιο βαθμό ώστε σήμερα η γνωσιολογική αντιστροφή της φιλοσοφικής οντολογικής γνώσης να είναι απολύτως συντελεσμένο γεγονός. Η γνώση σήμερα είναι οντολογική εάν ομιλεί για τα όντα του ευρώ και εάν ξεκινά από τον κόσμο των παραστάσεων (θυμίζουμε ότι όλα αυτά αποτελούσαν κακή δόξα στον Πλάτωνα). Η γνώση σήμερα απεκόπη πλήρως από τη σκέψη (θυμίζουμε τη δυνητική ταύτιση της γνώσης και της σκέψης ,της νόησης και του Εϊναι στον Παρμενίδη αλλά και στο οντολογικό επιχείρημα του Μεγάλου Ανσέλμου περί της ύπαρξης του θεού) διότι δεν στηρίζεται στη σκέψη αλλά στην αυτοματοποιημένη παροχή τεχνολογικών και υλικών παραστάσεων και εμπειριών. Ο άνθρωπος σήμερα δεν γνωρίζει διότι δεν σκέφτεται πέραν των μικρών κοσμικών ορίων μέσα στα οποία έχει κλεισθεί, απλά ξέρει τις βιωτικές του ανάγκες. Η γνωσιολογική αυτή αντιστροφή ίσως σημαίνει πολλά εάν εξετάσουμε την εξελικτική πορεία του ανθρώπου. Η ιστορία του ανθρώπου είναι η ιστορία του πολιτισμού του και της γνώσης του.Η απουσία αυτών στην εποχή μας ίσως σηματοδοτεί τον επιγενόμενο ηθικό κατακλυσμό, αναζητείται βέβαια ο Νώε, ή εάν προτιμάτε η Πύρρα και ο Δευκαλίων.\nΊσως όμως η χειρότερη αντιστροφή που έχει συντελεσθεί στις εσχατολογικές ημέρες που ζούμε είναι η αξιολογική. Εάν σκεφθούμε ότι η φιλοσοφική αξιολογία καλύπτεται από δύο κλάδους, την Αισθητική η οποία αναζητεί το Καλόν, και την Ηθική, η οποία αναζητεί το ευ πράττειν, καταλαβαίνουμε τι πραγματικά συμβαίνει στις ημέρες που τώρα ζούμε. Φθάνει μόνο να θυμηθούμε τη σύνδεση του αισθητικώς καλού και του ηθικώς ευ πράττειν με το Επέκεινα και τον κόσμο των ιδεών και στην Αρχαία Ελληνική Διανόηση αλλά και στη Χριστιανική σκέψη. Διαβάζουμε σχετικά στο Γ.Σαχακιάν: «Η Ηθική θεωρία του Πλάτωνα διαπλέκεται αξεδιάλυτα με τις ιδέες του για την ψυχή και την αθανασία. Σύμφωνα με τον Πλάτωνα η μεταβατική αισθητηριακή ζωή του ατόμου η οποία συνίσταται από τις σκέψεις του, τις αντιλήψεις του και τις εμπειρίες του, που περιλαμβάνουν τον φαινόμενο ή απτό κόσμο του, παύει με το θάνατο, και επιστρέφει στην ύπαρξη του κόσμου των ιδεών τον πραγματικό κόσμο από όπου προέρχεται ο άνθρωπος». Ο αισθητικά ωραίος κόσμος των ιδεών, αυτός που ως ο κόσμος των ωραίων ιδεών οδηγεί στις αρετές καθοδηγεί τον άνθρωπο προς την οσιότητα, τη σοφία, τη σωφροσύνη την ανδρεία και τη δικαιοσύνη. Με διπλό σκοπό. Ο άνθρωπος να καταστεί καλός και αγαθός πολίτης στην επίγεια πολιτεία, μακάριος κάτοικος του βασιλείου των ιδεών.\nΟ Μέγας Βασίλειος στην επιστολή του περί της τελειότητας του βίου των χριστιανών, καθορίζει κατά απόλυτα διευκρινιστικό τρόπο το ηθικό-αξιολογικό πλαίσιο των πιστών χριστιανών. «Από τα πολλά πράγματα τα οποία δεικνύει η θεόπνευστος Γραφή και τα οποία οφείλουν να πραγματοποιηθούν από τους αποφασισμένους να ευαρεστήσουν το θεό, έκρινα τώρα αναγκαίο να σημειώσω σε σύντομο υπόμνημα μόνον εκείνα τα οποία επί του παρόντος ανακινήθηκαν μεταξύ σας. Την για κάθε σημείο μαρτυρία που είναι ευκατάληπτη αφήνω να την ανεύρουν οι ασχολούμενοι με τη μελέτη της Γραφής… πρέπει ο χριστιανός να φανεί αντάξιος της επουρανίου κλήσεως και πρέπει να ακολουθεί βίο αντάξιο του Ευαγγελίου». Αναμφίβολα λοιπόν και η χριστιανική ηθική συνδέει τον άνθρωπο-πρόσωπο και τις πράξεις του με το πνεύμα του θεού, με το ιδεατά ωραίο που ευρίσκεται σε έναν κόσμο ανώτερο της γής. Η Ηθική είναι φυτό που οι καρποί του ωριμάζουν επί της γής όμως οι ρίζες του είναι στον ουρανό. Ο ηθικός άνθρωπος επάνω στη γνώση του ανωτέρου,του αενάου και του καθ εαυτού χτίζει τις πράξεις του και το πρακτέον.\nΟ μεταδιαφωτιστικός λόγος, απόληξη του οποίου είναι ο μαρξικός,μέσα από το ντεϊσμό και τον επιφαινόμενο θάνατο του θεού, και το τέλος του ανθρωποκεντρισμού μέσα από τη γιγάντωση της επιστήμης και του υποβιβασμού του ανθρώπου σε απλό υλικό και βιομηχανικό εργαλείο μάλλον αποσυνέδεσε πλήρως τον άνθρωπο από κάθε μεταφυσική δέσμευση και εξάρτηση, αφήνοντάς τον μόνο και έρημο επί της γής. Αλλά επειδή ο άνθρωπος εκ φύσης ζεί σε σχέση με κάποιον ή κάτι, αυτή είναι και η έννοια του προσώπου, ο υπαρξιακά ερριμμένος άνθρωπος, ο αποκομμένος από τις οντολογικές του ρίζες, ο συνδεδεμένος μόνο με τη γή και τις υλικές εξαρτήσεις της σχετίστηκε με ό,τι το υλικό,χυδαίο και γήϊνο. Το γιατί είναι απλό. Από τη στιγμή κατά την οποία αποθεώνεται ο γήϊνος λόγος το επόμενο μιμητικό προς το θεό βήμα είναι αναγκαίο και προβλέψιμο. Ο θεός αποδιώχνεται στο σύμπαν, ο ανθρώπινος βιομηχανικός και τεχνολογικός λόγος κυβερνά τη γή και δημιουργεί τη νέα ανθρώπινη υλική φύση, αντικαθιστώντας τη παλαιά ανωτέρα ανθρωπίνη φύση η οποία κατ΄εικόνα και καθ΄ομοίωση είχε δομηθεί επάνω σε ουράνια ιδεατά πρότυπα. Η νέα αυτή ανθρωπίνη φύση δεν σκέφτεται, ενστικτωδώς ζεί και εργάζεται-ίσως αυτό είναι και το χάραγμα της αποκαλύψεως, ο υποβιβασμός του ανθρώπου σε άλογο χωρίς σκέψη ζώο που ζεί αυτομάτως-δεν έχει καμμία οντολογική διαλεκτική σειρά, βιώματος και υπέρβασης. Η ομοφυλοφιλία, ό,τι η παραδοσιακή ηθική απέρριπτε ως αμαρτία (με την έννοια της οντολογικής διακοπής της ανωτέρας λογικής πορείας του ανθρώπου) ο στείρος αισθησιασμός, ο υποβιβασμός της γυναίκας σε απλό σκεύος τηλεοπτικής ηδονής (κάπως έτσι βρήκε τη γυναίκα ο Ιησούς) σήμερα όχι απλά είναι πλήρως αποδεκτά, αλλά και προστατεύονται πλέον με τον περίφημο αντιρατσιστικό νόμο. Ο άνθρωπος πρέπει επειγόντως να υποβιβασθεί σε υλικό όν, χωρίς κανένα ανώτερο οντολογικό προσδιορισμό. Η ενστικτώδης ζωή, η έννοια του όλα επιτρέπονται και όταν λέμε όλα μόνο τα ενστικτώδη υλικά, η ηρωίνη της τεχνολογίας, η οποία ψευδώς δίδει μία παντοδυναμία στον άνθρωπο, παρέχοντάς του όχι οντολογική γνώση αλλά κατωτέρα αισθησιακή και απλή γήΐνη πληροφόρηση-πλήρως κατευθυνομένη-έχουν πλέον φυλακίσει το ανθρώπινο υποκείμενο το οποίο υπο-ζεί αποκλεισμένο στη γήϊνη φυλακή. Ο άνθρωπος της αντεστραμμένης ηθικής η οποία ξεκινά από την υλική αρχή της επιστημονικής και τεχνολογικής γήϊνης επικυριαρχίας θεωρεί ότι επάνω στη γή είναι βασιλεύς άρα όλα του επιτρέπονται. Τα σόδομα και τα γόμορα επιστρέφουν κεκαλυμμένα κάτω από το μανδύα του υλικού ανθρώπου που θεωρεί ότι με όπλο τις υλικές ανακαλύψεις μπορεί πλήρως να ζήσει χωρίς κανένα ανώτερο προσδιορισμό. Ό,τι φοβόταν αιώνες τώρα ο σημερινός άνθρωπος δεν το φοβείται άρα όλα του επιτρέπονται-ίσως αυτό είναι και το βαθύτερο νόημα του αντιρατσιστικού νομοσχεδίου. Η επιστήμη νικά το θάνατο, νικά την αρρώστια, άρα ο άνθρωπος είναι πλήρως ελεύθερος να ζήσει την αντεστραμμένη ηθική κάθε υλικό είναι καλό, κάθε μεμονωμένη πράξη είναι καλή εάν μου αρέσει, δίκαιο και ηθικό είναι ό,τι αρέσει στο άτομο αρκεί αυτό να μην έχει οντολογικό προσδιορισμό και να διέπεται από το γνωστό στείρο αισθησιασμό. Επειδή ακριβώς η ανθρώπινη γνώση σήμερα είναι εφήμερη και παροδική, η αντεστραμμένη ηθική του σημερινού μαζανθρώπου στηρίζεται σε πρόσκαιρες ηδονές, σε φευγαλέες αισθησιακές απολαύσεις και στην προσπάθεια διασφάλισης κάθε δήθεν διαφορετικότητας –η οποία σε άλλες εποχές που ο άνθρωπος ατένιζε το θείο ονομαζόταν κιναιδισμός διότι κινούσε την αιδώ. Σωστά αναφέρεται ότι ο πρωτογενής ορισμός της νοημοσύνης εκ μέρους του Πλάτωνος ήταν το ότι στο καζάνι του νοός ρίχνουμε κάθε παράσταση του επιστητού, τη μαγειρεύουμε και με μάγειρα το νού την καταναλώνουμε. Ωμή τροφή μόνον τα άλογα ζώα τρώνε. Η Πλωτινική πλέον ανάμνηση,η σύνδεση του ανθρώπου με τις θείες απορροές, η ηθική ανάβαση του προσώπου προς το Εν διαμέσου μιάς κοινωνίας λόγου είναι επιτακτική ανάγκη. Εάν επιτέλους θέλουμε να διατηρήσουμε το όνομα άνθρωποι.\nΜια άκρως εθνομηδενιστική και αφελής αφήγηση της πραγματικότητας...\nΆλλοτε ως έθνος ανάδελφο, άλλοτε ως περιούσιος λαός, πότε με τη βοήθεια του Θεού της Ελλάδας και πότε με την επίκληση ενός ξεχωριστού DNA, συντηρείται η ιδέα της ελληνικής εξαίρεσης - όχι ως πρόβλημα αλλά ως λύση. Ακόμη και οι εντυπωσιακές ανακαλύψεις της Αμφίπολης αντιμετωπίζονται από ένα σημαντικό κομμάτι του πολιτικού συστήματος ως επιβεβαίωση εθνικής ανωτερότητας και ελληνικού μεγαλείου που, διαχρονικά, προκαλεί παγκόσμιο φθόνο. Δεν αντιμετωπίζεται, αντίθετα, ως αιτία μελαγχολίας με την έννοια ότι η ανάκληση αυτού που είμασταν κάνει να φαίνεται ακόμη πιο θλιβερό αυτό που είμαστε σήμερα.\nΗ ΕΕ ήταν πάντα για εμάς τα «πακέτα» και η δυνατότητα του εύκολου δανεισμού. Από τις χωματερές μέχρι την κατάσταση των φυλακών, από τη μεταχείριση των ομοφυλόφιλων μέχρι τον ανεφάρμοστο αντικαπνιστικό νόμο, στα μεγάλα και στα μικρά, η απόσταση και η απόκλιση από το ευρωπαϊκό παράδειγμα είναι μεγάλη. Με την κρίση, αυτή η ιδιαιτερότητα έγινε η θηλειά που μας έπνιξε. Γιατί εδώ δεν υπάρχει σοβαρό κράτος, όπως λχ στην Ιταλία, για να λειτουργεί απρόσκοπτα ακόμη και μέσα σε πολιτική αστάθεια, δεν υπάρχει ισχυρή αίσθηση δημόσιου συμφέροντος για να επιτευχθεί στοιχειώδης πολιτική συναίνεση στα κρίσιμα επίδικα, όπως στην Ιρλανδία, δεν υπάρχει βαθιά δημοκρατική κουλτούρα για να αποφευχθούν εξτρεμισμοί και φασιστικά φαινόμενα, όπως στην Ισπανία και την Πορτογαλία. Με το που έφυγε από πάνω μας το λούστρο της ευημερίας, αποκαλύφθηκε το βάθος της ελληνικής καθυστέρησης: Ένα πολιτικό σύστημα ανίκανο να διαχειριστεί δύσκολες καταστάσεις, συστημική διαφθορά, μια ελίτ παρασιτική και κοινωνικά ανεύθυνη, μια διοίκηση τεράστια και αντιπαραγωγική, ένα κοινωνικό κράτος σαθρό και πολύ χαμηλό επίπεδο συλλογικής νοημοσύνης.\nΚαι τώρα; Το μοναδικό πρόγραμμα που υπάρχει είναι το μνημόνιο.Τα κόμματα το δαιμονοποιούν και το κακοποιούν χωρίς να μπορούν να το αντικαταστήσουν με κάτι άλλο. Κυβέρνηση και αξιωματική αντιπολίτευση κηρύττουν μετάβαση σε μια νέα εποχή απεξάρτησης από την Τρόικα την ώρα που δεν έχουν σοβαρή πρόταση με την οποία θα διασφαλίζεται η επιστροφή στις αγορές χωρίς την εγγύηση και τη βοήθεια των πιστωτών. Ο ΣΥΡΙΖΑ μοιράζει λεφτά σε όλους και η κυβέρνηση σε λιγότερους. Ο ΣΥΡΙΖΑ υπόσχεται κατάργηση του ΕΝΦΙΑ, η κυβέρνηση μείωση φόρων. Ο ΣΥΡΙΖΑ εξαγγέλλει διορισμούς, η κυβέρνηση δίνει (ακόμη) συντάξεις στα 50. Και οι δύο πολιτικοί αντίπαλοι καλλιεργούν τον εύφλεκτο ελληνικό ευρωσκεπτικισμό δημιουργώντας την αίσθησή ότι τα προβλήματά μας θα τελειώσουν μαζί με το μνημόνιο και την Τρόικα. Το αφήγημα σε καμία περίπτωση δεν εξηγεί πόσο μεγάλο προνόμιο είναι η παρουσία μας στον σκληρό πυρήνα της ΕΕ, πόσο πιο δύσκολη είναι η ζωή των περισσότερων λαών εκτός ΕΕ, πόσους κινδύνους θα αντιμετωπίζαμε εκτός ευρωπαϊκού πλαισίου, πόσο μοναδικό είναι αυτό που μας συνέβη, να δοθούν 250 δισ. για την ελληνική διάσωση, πόσο αναπόφευκτο ήταν το μνημόνιο αφού δεν υπήρξε ποτέ ελληνική αντιπρόταση, κάποιο εθνικό σχέδιο, πόσο αναγκαία είναι η εποπτεία για να μην ξαναγυρίσουμε στα ελλείμματα, ότι, τελικά, για να νικηθεί ο νεοφιλελευθερισμός πρέπει οι πολέμιοί του να στέκονται στα πόδια τους και όχι να ψάχνουν, απελπισμένα, για δανεικά.\nΑναρτήθηκε από Βιβλιόφιλος στις 4:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Γελοιότητες, Εθνομηδενισμός, ἰδεολογικοί ἀκροβατισμοί, Νεο-Αριστεροί\nΕσχάτως, διάφοροι πολιτευτές και ανύπαρκτα νεοπαγή κόμματα αυτοπροσδιορίζονται ως «κεντρώα», γιά να αποφύγουν τον χαρακτηρισμό «δεξιό» ή «αριστερό» και γιά να αλιεύσουν ψήφους από όπου μπορούν. Η επίκληση του Κέντρου άρχισε από το κόμμα Μπακογιάννη (πριν αυτό επιστρέψει στο δεξιό «μαντρί»), συνεχίστηκε με διάφορα νεοφιλελεύθερα γκρουπούσκουλα που πάτωσαν στις ευρωεκλογές και τώρα συνεχίζεται με το «Ποτάμι» του κ.Σταύρου Θεοδωράκη.\nΕμφανής στο «Ποτάμι» η έλλειψη όχι μόνον στοιχειώδους στρατηγικής, αλλά και ιδεολογικού στίγματος. Αρχικά ο επικεφαλής του θέλησε να εμφανιστεί ως «αντισυστημικός», αλλά η «αντισυστημικότητα» θέλει άλλα προσόντα, και πάντως όχι ένα έκδηλο «συστημικό» παρελθόν. Και οπωσδήποτε όχι τις συστημικότατες προσωπικότητες που το πλαισίωσαν….\nΣτην συνέχεια το «Ποτάμι» άλλαξε ρότα και αποφάσισε να περπατήσει στην όχθη της «προοδευτικής αριστεράς», αλλά σύντομα διαπίστωσε ότι οι κουμπαριές με ΔΗΜΑΡ, ΕΛΙΑ κλπ. το οδηγούσαν σε μία χαμένη υπόθεση. Εξ άλλου η προσπάθεια προσέγγισης με τον ΣΥΡΙΖΑ δεν ευοδώθηκε. Τώρα το «Ποτάμι», αφού οι προηγούμενες ιδεολογικές περιηγήσεις του ναυάγησαν, επιχειρεί να ανανεώσει την γκαρνταρόμπα του και να εμφανιστεί ως «κέντρο». Ας υπενθυμίσουμε στον κύριο Σταύρο Θεοδωράκη τι σημαίνει, τι είναι και από πού κατάγεται η έννοια «Κέντρο».\nΙστορικά, το Κέντρο προέρχεται από την μεγάλη παράταξη του Ελευθερίου Βενιζέλου, που συγκρούσθηκε μετωπικά με τον παλαιοκομματισμό, ανέδειξε νέους ηγέτες και πλήθος ακέραιων και ικανών προσωπικοτήτων, ανασυγκρότησε εξ αρχής το ελληνικό κράτος, εξεπόνησε νέο σύνταγμα και εγκαθίδρυσε νέους θεσμούς. Και το κυριώτερο, κύριε Θεοδωράκη, η βενιζελική παράταξη είχε όραμα γιά την Ελλάδα, και το όραμα αυτό ήταν η Μεγάλη Ιδέα. Η οποία υπήρξε η κινητήρια δύναμη των Βαλκανικών Πολέμων, της συμμετοχής στον Πρώτο Παγκόσμιο Πόλεμο και της πρώτης φάσης της Μικρασιατικής Εκστρατείας, που η βενιζελική παράταξη διεκπεραίωσε με επιτυχία. Περιττεύει να αναφερθούμε στην προσωπικότητα και στην παιδεία του Βενιζέλου, μόνον η μετάφραση του Θουκυδίδη θα αρκούσε γιά να τον απαθανατίσει ως κορυφαίο φιλόλογο….\nΣτις επόμενες δεκαετίες, οι επίγονοι του Βενιζέλου, οι κεντρώοι, πολιτεύθηκαν με κύριο άξονα τον Πατριωτισμό: ο Πλαστήρας έσωσε κυριολεκτικά την χώρα από τον αφανισμό μετά την Μικρασιατική Καταστροφή, ο Γεώργιος Παπανδρέου κατέστειλε το Δεκεμβριανό κίνημα, ο Θεμιστοκλής Σοφούλης ήταν ο πρωθυπουργός του Εμφυλίου Πολέμου, ο Πλαστήρας επανήλθε το 1950 με σύνθημα την εθνική συμφιλίωση, ο Γεώργιος Παπανδρέου ανήλθε στην εξουσία το 1963 με αίτημα την πολιτική δημοκρατία και την κοινωνική δικαιοσύνη, αλλά και την θωράκιση της Κύπρου. Μιλάμε γιά πολιτικούς κολοσσούς, με τεράστια παιδεία: ο Παπανδρέου είχε κάνει μεταπτυχιακές σπουδές στην Γερμανία, ο Σοφούλης ήταν διεθνώς κορυφαίος αρχαιολόγος και ο Πλαστήρας, ο πιό «αγράμματος», είχε πολεμήσει γιά την Μεγάλη Ελλάδα στα βάθη της Μικράς Ασίας.\nΑυτά τα λίγα αρκούν για να μην συγκρίνονται μη συγκρίσιμα μεγέθη. Και γιά να γνωρίζουμε ποιούς και τι επικαλούμεθα….\nΑναρτήθηκε από Βιβλιόφιλος στις 9:53 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Επικαιρότητα, ἰδεολογικοί ἀκροβατισμοί, Πολιτικές απάτες, Πολιτικοί\nΑναρτήθηκε από Βιβλιόφιλος στις 11:07 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Εκκλησία, Ορθοδοξία, Προβληματισμοί\nΔ. Παντερμαλής, ένας άνθρωπος\n(τ. Βουλευτής του ΠΑΣΟΚ, καθηγητής, πρόεδρος Μουσείου)\nHans Holbein ο νεότερος:\nAντιγράφω από τη δήλωση του καθηγητή Παντερμαλή όπως δημοσιεύτηκε στην «Ελευθεροτυπία»:\n«Δημ. Παντερμαλής: Κανονικά θα προβάλλεται το φιλμ του Γαβρά… ο κ. Γαβράς διευκρίνισε απολύτως ότι στην επίμαχη σκηνή του φιλμ δεν απεικόνιζε ούτε υπονοούσε ότι οι καταστροφές έγιναν από ιερείς, αλλά από ανθρώπους της εποχής….Κατόπιν αυτής της αυτονόητης διευκρίνισης του κ. Γαβρά, την οποία ως ιστορική αποτύπωση αποδέχεται το Μουσείο, το ενημερωτικό φιλμ θα συνεχίσει να προβάλλεται κανονικά».\n1. Η εφημερίδα αντί να προβάλει (και να αναρωτηθεί αν αληθεύει) την αναπάντεχη (ψευδή όπως αποδείχθηκε) ταπεινωτική υπαναχώρηση-δήλωση μετανοίας του Κ. Γαβρά, διαβάζει την είδηση ανάποδα, ως δικαίωση του σκηνοθέτη, συγχέοντας την επιθυμία της με την πραγματικότητα.\n2. Τα περί «ανθρώπων της εποχής», συνιστούσαν αυτονόητα, βιασμό της ιστορικής αλήθειας, γελοία υπεκφυγή, μικροπρεπή συμβιβασμό και αξιοθρήνητη διατύπωση. Ισχυρίστηκε κανείς πουθενά και ποτέ, πως άνθρωποι άλλης εποχής ταξίδεψαν με μηχανή του χρόνου, από το παρελθόν ή το μέλλον και επιτέθηκαν στον Παρθενώνα;\n3. Είναι φανερό πως μια τέτοια ανόητη δήλωση αποσκοπούσε στην απόκρυψη των αυτονόητων ευθυνών της Εκκλησίας. Είναι αδιαμφισβήτητο ιστορικό γεγονός, που δεν επιτρέπεται να το αγνοεί ούτε ένας μαθητής της Γ΄Δημοτικού, πολλώ μάλλον ένας πανεπιστημιακός, πως οι ορθόδοξοι Ρωμαίοι αυτοκράτορες και ρασοφόροι με διατάγματα, με παραινέσεις είτε και με τα ίδια τους τα χέρια οι δεύτεροι, όχι μόνο κατέστρεψαν μνημεία, όχι μόνο γκρέμισαν ή βανδάλισαν αγάλματα χαράζοντας στην καλύτερη περίπτωση σταυρούς πάνω στα πρόσωπά τους, όχι μόνο έκαψαν συγγράμματα, όχι μόνο έκλεισαν Φιλοσοφικές Σχολές, όχι μόνο έχτισαν πάνω σε ξένα θεμέλια, όχι μόνο χρησιμοποίησαν υλικά κατεδάφισης, αλλά κατακρεούργησαν και ανθρώπους, με κορυφαία τη φιλόσοφο Υπατία. Σε τι ποσοστό όλα αυτά εκτελέστηκαν από λαϊκούς ή ιερείς-και πάντως όχι έτσι βλακωδώς αόριστα από ανθρώπους της εποχής- έχει μικρή σημασία, αφού ηθική αυτουργός του ανοσιουργήματος ήταν η Ορθόδοξη Εκκλησία και οι φυσικοί αυτουργοί ήταν κληρικοί, απλά μέλη της και πάντα εντολοδόχοι της. Ο ίδιος ο κ. Παντερμαλής (καθηγητής της κλασικής Αρχαιολογίας) δεν φαίνεται να αμφισβήτησε το γεγονός (αμφισβητήθηκε από άλλους και θέλει συζήτηση) πως ακόμη και στον Παρθενώνα έγιναν καταστροφές-έτσι όπως δείχνει ο Γαβράς μάλιστα-αλλά επικέντρωσε στην αθώωση της Εκκλησίας, μέσω του αποχαρακτηρισμού των καταστροφέων, που απογυμνώθηκαν από κάθε ιδιότητα πλην αυτής των ανθρώπων της εποχής τους (!).\n4. Η λογοκρισία της Ιστορίας και μάλιστα της ιστορίας της πατρίδας και μάλιστα σε ένα κομμάτι της που αποτελεί παγκόσμια κληρονομιά, είναι πράξη κατάπτυστη. Η μη παραδοχή του γεγονότος και μάλιστα παρά τον διεθνή σάλο και η καταφυγή σε ανόητα σοφίσματα και κουτοπόνηρα ψέματα κάνει την εσχάτη πλάνη χείρονα της πρώτης. Το θέμα δεν είναι αν τα γεγονότα έγιναν ακριβώς όπως τα έδειξε ο Γαβράς, ενδεχομένως με κάποια καλλιτεχνική ελευθερία… Η ουσία είναι πως η Εκκλησία είναι ένοχη για τεράστιας έκτασης καταστροφή αρχαιοτήτων και θέλει αυτό το γεγονός λογοκριμένο.\nΠριν να λαλήσει ο πετεινός, ο κ. Γαβράς αποκάλυψε τις νέες λαθροχειρίες του κ.Παντερμαλή.\n«Δεν μίλησα ποτέ για “ανθρώπους της εποχής”», λέει από τη μεριά του στα «ΝΕΑ» ο Κώστας Γαβράς. «Κάναμε πράγματι εκτενή διάλογο, όμως ο κ. Παντερμαλής δεν μου διάβασε κατόπιν την ανακοίνωσή του πριν τη δώσει στη δημοσιότητα. Δεν ήταν “άνθρωποι της εποχής”, ήταν παλαιοχριστιανοί. Έχει μεγάλη διαφορά. Δεν ήταν αναγκαστικά ρασοφόροι, οι χριστιανοί της εποχής ντύνονταν συχνά με μαύρα. Αλλά δεν ήταν και οποιοιδήποτε πολίτες, ήταν εκπρόσωποι, πολλές φορές και επίσημοι, μιας θρησκείας. Οι χριστιανοί κατέστρεψαν τα είδωλα, είναι γνωστό, και ένας ιστορικός όπως ο κ. Παντερμαλής προφανώς το ξέρει. Προσπαθεί όμως να αφαιρέσει το στοιχείο ενοχής της Εκκλησίας, σε μια προσπάθεια να δείξει ότι η Εκκλησία δεν είχε τίποτα να κάνει με αυτό. Και αυτό, ενδεχομένως λόγω πιέσεων που- διαβάζω στον Τύπο, δεν ξέρω- δέχεται από αυτή την πλευρά η οποία, τόσους αιώνες μετά, δεν θέλει να αποδεχθεί την αλήθεια. Πρόκειται για μια πολύ λυπηρή υπόθεση. Είναι καιρός να υπάρξει ο διαχωρισμός. Οι άνθρωποι της Εκκλησίας να ασχολούνται με τα θέματα της μεταφυσικής και οι άνθρωποι της πολιτικής με την ιστορία και τη σύγχρονη πραγματικότητα. Δυστυχώς στην Ελλάδα οι χριστιανοί δεν θέλουν να παραμείνουν στον χώρο των δικών τους αρμοδιοτήτων- και δεν παρέμειναν ποτέ».\n«Οι χριστιανοί κατέστρεψαν τα είδωλα, είναι γνωστό, και ένας ιστορικός όπως ο κ. Παντερμαλής προφανώς το ξέρει» …. …. Αλλά η επιλογή του μικρού μόνο μέρους – το οποίον κατόπιν ψαλιδίστηκε και αυτό- είναι μια άλλη πικρή ιστορία. «Πρόκειται για νοοτροπία του “παίρνω αυτό που θέλω”. Πρόκειται για άσκηση εξουσίας χωρίς αιδώ», λέει ο παγκοσμίου φήμης Έλληνας σκηνοθέτης».\nΟ Κώστας Γαβράς λοιπόν, ο συμπατριώτης μας που μας τιμάει σε όλη τη γη, φέρθηκε άξια του ονόματός του.\nΟ κ. Παντερμαλής είναι αναμφίβολα άνθρωπος της εποχής μας. Ξέρει τον δρόμο αυτού που οι πολλοί ονομάζουν Επιτυχία. Το τεράστιο επιστημονικό του κύρος του δίνει τη δυνατότητα να έχει και την εύνοια εθνικοφρόνων υπουργών της ΝΔ και να απολαμβάνει δικομματικής εύνοιας. Αυτόν τον δρόμο προς την επιτυχή ολοκλήρωση αγνοούσε ο περίφημος Τόμας Μορ (Εικ.1), ο Άγγλος καγκελάριος, γνωστός ως «Άνθρωπος για όλες τις εποχές», που πιστός στις αρχές του κατέληξε (1535) στο ικρίωμα.\nΓια τον κ. Παντερμαλή (στη φωτ. με απόστρατο Μακεδονομάχο, τ.διαχειριστή μυστικών κονδυλίων), δεν θέλω να πω τίποτα. Σημειώνω μόνο πως φέρεται ως μέντωρ της διάσημης πανεπιστημιακού και δημοσιογράφου και φίλης του Τρισμακαρος Χριστόδουλου κας Παναγιωταρέα.\nΕίναι ακόμη και τ. βουλευτής του ΠΑΣΟΚ, διορισμένος στο Επικρατείας από τον κ. Σημίτη. Προσωπικά αρνούμαι να δεχτώ όσα αρνητικά έχουν γραφτεί για τον τρόπο ανέλιξης της φερόμενης ως φίλης του.\n(Ανέλιξη της κυρίας Παναγιωταρέα Κυριακή, Μαρ 8 2009 Θεμης Λαζαριδης).\nΕγώ πάντως πιστεύω ακράδαντα ότι η κ.Παναγιωταρέα διαθέτει τεράστιο ηθικό και επιστημονικό κύρος παγκόσμιας εμβέλειας.\nΗ ιδιότητα του συμπαραστάτη μιας τέτοιας πολυσχιδούς προσωπικότητος ασφαλώς κολακεύει τον κ.Παντερμαλή, αλλά η ιδιότητά του Έλληνος σοσιαλιστού, τα εξηγεί όλα. Ο Κ.Σημίτης, ο μόνος Έλληνας πρωθυπουργός που διαγράφτηκε από το ίδιο το κόμμα του (μαζί με τους υπουργούς του Κίμωνα Κουλούρη και Γιάννο Παπαντωνίου), ο άνθρωπος που κατάργησε τον φόρο των παγκαριών, που αύξησε τις στρατιωτικές δαπάνες και ψήφισε τον νόμο περί (μη) ευθύνης υπουργών, ήξερε να διαλέγει συνεργάτες (κ.κ.Μαντέλλη, Τσουκάτο, Βερελή κλπ), βουλευτές Επικρατείας (Δ.Παντερμαλή, Χρ.Ιακώβου-εθνικό μας προπονητή κλπ) και διάδοχο (ΓΑΠ).\nΠες μου τους φίλους σου….\nΑναρτήθηκε από Βιβλιόφιλος στις 12:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Διαπλοκές, Λαμόγια, Μεγαλοδημοσιογράφοι, Πολιτικοί\nΟ κομμουνιστής δικτάτορας της Καμπότζης που με την πολιτική\nπου εφάρμοσε στα 4 χρόνια της εξουσίας (1975-1979)\nεξόντωσε το 1/3 του λαού του (περίπου 3 από τα 8 εκατομ.).\nΟ τίτλος του άρθρου οφείλεται στο σχόλιο του Θάνου Τζήμερου για το τρολ της ΑΝΤΑΡΣΥΑ, Δήμητρας Κουτσούμπα, κατά την διάρκεια της ορκωμοσίας μεταξύ άλλων, όσον αφορά τα καθήκοντα συμβούλων της Περιφέρειας Αττικής. Δεν έχει άδικο. Αν αφαιρέσεις την ιδεολογική καθοδήγα, τα τσιτάτα από τα γραπτά του Μαρξ, τα ασπρόμαυρα άβαταρς των ψευδωνύμων στα κοινωνικά δίκτυα, την αγχωμένη προπαγάνδα εν μέσω αναστεναγμών για το επάρατο έργο του Μνημονίου, την επίδειξη γνώσεων με ξεπερασμένα επιχειρήματα αντικαπιταλιστικής μέθης μέσω iPad, προδίδεται το αδιάφορο σαρκίο: ανθρωπάρια υπονόμων, καμένα μυαλά με χειρονομίες εφάμιλλες απροσάρμοστων δίποδων, συμπεριφορές ανολοκλήρωτες σε κενά αέρος που υπενθυμίζουν στο κοινό, τους φανταστικούς διαλόγους με το προσωπικό φαντασιακό του σοβιετικού μηδενισμού, που θάβει χρωματικές εργογραφίες, χαρωπά ιδιώματα και την χαρά του ευ ζην. Εν Ελλάδι όποιος χαμογελά είναι ύποπτος φραξιονιστικής εσωτερικής γαλήνης και ποιότητας.\nΣτον ίδιο χώρο, η Ρένα Δούρου του ΣΥΡΙΖΑ, αναφέρθηκε στον λαό. Η επανάσταση της βλαχιάς με κόκκινες γόβες, επαναλαμβάνει θλιβερά την βαρετή θεματική του εμφυλίου, για να μην θεωρηθεί μενσεβικισμός η πίστη στο Σύνταγμα και στους Νόμους. Ο λαϊκισμός εξάλλου πατά επί πτωμάτων για να βαφτίσει εαυτόν αρματολό· συνδυάζοντας έντεχνους κλαυθμυρισμούς λέγε-με-Μελίνα-Κανά, τσιφτετέλια μεταξύ αναρχοφασιστών σε κατειλημμένες βίλες, μπουζούκι και στεναγμό για την χαμένη Σμύρνη των προγόνων, φωτογραφίες μαυροφορεμένων μανάδων με λευκές τρίχες στο πιγούνι και μασέλα με χρυσά δόντια, φάβα και κολοκυθοκεφτέδες με το απαραίτητο αναλόγιο στην γωνία για την οργάνωση της ταξικής πάλης, θαυμασμό για το έντονο ρουστίκ πράσινο της επαρχίας με αντάρτικη απόπειρα επέκτασης της χωροδεσποτείας του μπάφου, η συνταγή πετυχαίνει για πολλοστή φορά. Όχι διότι ισχύει το δίκαιο των αγώνων αλλά επειδή η εντύπωση, η ψευδαίσθηση, η αυταπάτη ότι κάπου-κάτι-κάποιος συνωμοτεί εναντίον μας· αυτό αρκεί για να διαιωνίζεται το αυτιστικό υπόλειμμα ότι εμπλεκόμαστε κι εμείς σε οτιδήποτε οχληρό κι αέναο.\nΗ οριεντάλ πολιτική ορθότητα της δικτατορίας των πολλών, οδηγεί τους ψηφοφόρους στις αγκάλες της ΧΡΥΣΗΣ ΑΥΓΗΣ, του FRONT NATIONAL και του ΚΚΕ. Πολύ περισσότερο, οι αντιδράσεις της αγέλης σε κάτι που προηγουμένως λοιδορούσε και ονείδιζε. Χαρακτηριστικό παράδειγμα η πρώην ΕΡΤ. Άπαντες, γνώριζαν ότι η Ραδιοφωνία-Τηλεόραση από τα σπάργανά της, ήταν φερέφωνο της κυβερνητικής αναξιοκρατίας και των πρακτικών της. Δεν ξεχνώ την αντίδραση της Έλλης Στάη, όταν έκοψε τον δημοσιογράφο που προσπάθησε να αναφέρει την επίθεση των ΜΑΤ άνευ λόγου κατά διαδηλωτών. Ωστόσο, παραμένουμε φαινόμενο ελληνικής και λυσσαλέας ψύχωσης (από κάποιον πρέπει να ξεριζώσουμε τα μαλλιά), όταν ενώ γνωρίζουμε τον νεποτισμό, την δυσκινησία, την ακαμψία και τον άκρατο ελιτισμό παραγωγών και στελεχών, διοργανώνουμε συλλαλητήρια και συναυλίες διαμαρτυρίας για το κλείσιμό της. Το site ΠΑΡΑΛΛΗΛΟΓΡΑΦΟΣ, αντιεξουσιαστικό υποτίθεται όργανο των αναξιοπαθούντων, αναμετέδιδε την λειτουργία από την Παναγία Σουμελά με τα χρυσοποίκιλτα αντικείμενα των παπάδων, προς επίρρωση του ενδιαφέροντός του για την ΕΡΤ. Αντιδρούμε ουχί για την αδικία και τα κακώς κείμενα, αλλά για να πείσουμε πρωτίστως τον εαυτό μας ότι κάτι κάνουμε, κάπως αντιδρούμε, σε κάποια τρύπα χώνουμε την μύτη μας, ανηλεώς, ανεξαρτήτως αντικειμένου. Μόνο και μόνο για μιαν αντενέργεια ακτιβιστικού ψόγου κατά τρίτων· ασχέτως εάν διαφωνούμε κάθετα με την ουσία του προβλήματος. Γκαρίζουμε υπέρ αυτού που θέλουμε να εξαλείψουμε κι ας ξέρουμε ότι έχουμε άδικο! Υποστηρίζουμε αυτόν που μισούμε!\nΕίναι κολακευτικό να θεωρείσαι επαναστάτης. Χαζεύοντας τα γκραφίτι του Τσε Γκεβάρα (δική του ιδέα τα στρατόπεδα συγκέντρωσης στην Λατινική Αμερική), διαβάζοντας τις πρακτικές των Σαντινίστας (πολλοί ιστορικοί επιμένουν για την εθνοκάθαρση των ινδιάνικων πληθυσμών από τους πιονιέρους του Augusto Calderón), θαυμάζοντας τα αποτελέσματα της Οκτωβριανής Επανάστασης (ο όρος «Τρόικα» πήρε το βάφτισμα του πυρός από τις τριμερείς επιτροπές των χαφιέδων της GPU και των βασανιστών της NKVD, κατά των αντιρρησιών του κομμουνιστικού καθεστώτος). Φαίνεται ότι η ρωσορωμιοσύνη φυγαδεύεται από την πίσω πόρτα χωρίς να παραδέχεται την βαρβαρότητα των ολοκληρωτικών καθεστώτων, τα οποία εν έτει 2014 υποστηρίζει ακόμα, για να μην καταρρεύσει το τοτέμ της βεβιασμένης καλοσύνης υπέρ ενός ανθρωπισμού, με χαρακτηριστικά Τζιχάντ, χωριάτικου οράματος με παντόφλα made in Sepolia, τροτσκιστικής αναπόλησης με συναισθηματικό δυστοπικό τοπίο για τα αγανακτισμένα γιούργια. Παρόλα αυτά ο δημόσιος χώρος υποβαθμίζεται από τους γνωστούς-αγνώστους και οι επιθέσεις εναντίον ημών που υποστηρίζουμε την Κοινοβουλευτική Δημοκρατία, τους Θεσμούς και την Ευρωπαϊκή Συνθήκη, συνεχίζονται αδιάκοπα. Αυτοί που βάλλουν κατά πάντων, δεν το πράττουν για να «μας αλλάξουν μυαλά» αλλά για να πείσουν πρωτίστως τον εαυτό τους ότι αυτά που υποστηρίζουν είναι τα σωστά. Θέλουν να ακούν την δική τους φωνή και όχι τις φωνές των άλλων. Βαλκανικές καρικατούρες με αυταπάτες μεγαλείου· στιχομυθίες μεταξύ μουρλών λίγο πριν τον απροσδιόριστο ταξικό ύπνο.\nΑναρτήθηκε από Βιβλιόφιλος στις 1:30 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Γελοιότητες, ἰδεολογικοί ἀκροβατισμοί, Νεο-Αριστεροί, Πολιτικές απάτες, Προβληματισμοί\nΣτην όψιμη μεταπολίτευση, λίγο πριν το Έτος των Θαυμάτων 2008 που τ' άλλαξε όλα, πολλοί υπέκυψαν στον πειρασμό και εξιδανίκευσαν το ΠΑΣΟΚ: Αρκεί να θυμηθούμε τη ΝΔ του Κώστα Καραμανλή του Νεότερου με την πολιτική παροχών της. Ή τον τόνο των Μέσων Ενημέρωσης, είτε της “δημοκρατικής παράταξης” είτε του “φιλελεύθερου χώρου”, που είχαν ξεχάσει τι έγραφαν στην εποχή των δικών Κοσκωτά και έσταζαν πάλι μέλι για τον Ανδρέα.\nΟ πειρασμός της εξιδανίκευσης post mortem είναι μεγαλύτερος: το μέρος της κοινωνίας, που τόσο ευτύχησε εκείνα τα χρόνια, 1980 - 2008, και γι' αυτό τόσο πολύ τα αγάπησε και τα νοσταλγεί, ανθίσταται. Και πως να αντισταθεί καλύτερα; Εξιδανικεύοντας τον διαχρονικά καλύτερο εκφραστή του. Κατά βάθος, εκείνα τα χρόνια, όλοι αυτοί είχαν γίνει ΠΑΣΟΚ, ακόμη και οι παραδοσιακοί δεξιοί. Ιδίως αυτοί, όσοι συνέχιζαν το δρόμο ως “επιτυχημένοι”κατακτητές παντός καιρού.\nΌμως πέρα από τα κοινωνιολογικά, το πολιτισμικό αποτύπωμα του ΠΑΣΟΚ ήταν σαφές από την αρχή: Ήταν το αποτύπωμα του οικονομικά ανερχόμενου μεσοαστού. Με τον συνήθη μικροαστό ακόλουθο.\nΤώρα στην κρίση, ο κάποτε ανερχόμενος μεγαλομεσαίος δεν άλλαξε συνήθειες και τρόπο ζωής: έχει μαζεμένο λίπος αρκούδας για να κάψει και το καίει, το βλέπεις, στα ακριβά μαγαζιά, στις διακοπές, στα ταξίδια στο εξωτερικό. Ούτε και έπαθε τίποτε από την κρίση, έχασε μόνον ένα μέρος απο τα προσδοκώμενα κέρδη του (έκανε και τη “βλακεία” να μετακομίσει από ρετιρέ σε πολύ μεγάλη μεζονέτα, γι' αυτό επαναστατεί τώρα για τους φόρους στα ακίνητα). Άλλοι είναι αυτοί που έπαθαν. Ωστόσο ο επί 30 χρόνια ανερχόμενος φοβάται. Φοβάται πολύ, μην αρχίσει και γίνεται κατερχόμενος. Και αμύνεται: Προς τα μέσα, ψυχολογικά, και προς τα έξω, πολιτικά. Αμύνεται εξιδανικεύοντας ΠΑΣΟΚ. Πολύ ΠΑΣΟΚ: Γεμάτη ΠΑΣΟΚ η εναπομένουσα ΝΔ, πολύ ΠΑΣΟΚ στον ΣΥΡΙΖΑ, ΠΑΣΟΚ οι ΑΝΕΛ, ΠΑΣΟΚ και στο Τίποτα, που πλειοψηφεί, παντού ΠΑΣΟΚ. Μόνο κάτω από την ταμπέλα του “κόμματος ΠΑΣΟΚ” δεν βρίσκεις πια πολλούς ΠΑΣΟΚους. Μόνον εκεί αραίωσαν πολύ.\nΣτις καταστροφικές επιπτώσεις που είχε η αντιμετώπιση της κρίσης απο την κυβερνώσα ευρωδεξιά, με το μνημόνιο και τη διαχείριση της τρόικας, η στηριγμένη εξ ολοκλήρου σε υπολογιστικά λάθη οικονομετρικών μαθηματικών τύπων (ο “τρελός πολλαπλασιαστής” που ανακάλυψε ο Ολιβιέ Μπλανσάρ και η “πατάτα στο Excel” των Ρόγκοφ-Ράινχαρτ), πρέπει να προστεθεί και η κατά λάθος πυροδότηση της βόμβας διασποράς ΠΑΣΟΚ: Υποτίθεται, μεταρρυθμίσεις και αλλαγή οικονομικού μοντέλου στην Ελλάδα επιδίωκαν· όμως έβγαλαν πάλι έξω από το σκορωφαγωμένο μπαούλο το“Τσοβόλα δώστα όλα”.\nΦαίνεται παντού: παντού υποσχέσεις (χωρίς αντίκρυσμα) από κυβερνώντες και αντιπολίτευση για παροχές, δωράκια και ελαφρύνσεις· πουθενά όμως σχέδια για επανεκκίνηση, για παραγωγή που φέρνει προστιθέμενη αξία, για δημιουργία θέσεων εργασίας, για αλλαγή παραγωγικού μοντέλου, για δουλειά με νόημα που θα αποφέρει βιώσιμη άνοδο εισοδημάτων. Άραγε, ποιά διεστραμμένη φόρμουλα της τόσο αγαπητής τους “κοινωνικής μηχανικής”εμπιστεύθηκαν οι φωστήρες του νεοκλασικού οικονομικού παραδείγματος και βγήκε πάλι από το κουτί το zonk;\nΜήπως λοιπόν ήταν σοφή η σύσταση τότε, κάποιων που έχασαν κατά κράτος, να μείνουμε διαχρονικά “παγερά αδιάφοροι” απέναντι στο ΠΑΣΟΚ ως κόμμα και κυρίως ως κοινωνικό φαινόμενο; Και ποιούς άλλους να μνημονεύουμε τώρα που μας βρήκε η συμφορά, όσοι δεν αγαπάμε τα χρόνια εκείνα και καθόλου δεν τα νοσταλγούμε, παρεκτός Μιχάλη Παπαγιαννάκη και Άγγελο Ελεφάντη;\nΑναρτήθηκε από Βιβλιόφιλος στις 11:34 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Πολιτικές απάτες, Πολιτικοί, Προβληματισμοί\nΗ κυβέρνηση οδηγείται\nστην πολιτική αυτοκτονία;\nΕίναι οι ίδιοι οι ψηφοφόροι που στήριξαν αυτά τα κόμματα που έχουν απελπιστεί οριστικά και μάλλον ανεπιστρεπτί. Ειδικά για τη ΝΔ είναι όλοι εκείνοι οι Νεοδημοκράτες που της έδωσαν δύναμη να είναι η μόνη σταθερή πολιτική δύναμη της χώρας όταν οι άλλοι διαλύονται. Είναι η ψυχή της δεξιάς παράταξης που βλέπει τα όσα γίνονται τον τελευταίο καιρό και κλείνει τα μάτια της για το μαύρο χάλι. Άφησαν τους εκσυγχρονιστές, τους Χαρδούβελους και τους Καραβίτηδες, τους Βενιζέλους και το υπόλοιπο πασοκικό συνονθύλευμα να κάνουν κουμάντο και τώρα είναι η ώρα της πληρωμής.\nΑλλά όμως, δεν είναι μόνον αυτοί. Ήρθε η ώρα να πληρώσει η ΝΔ και τα επίχειρα της πολιτικής ανικανότητας βασικών στελεχών της. Μέσα στο Μαξίμου και έξω από αυτό, στα υπουργικά γραφεία και τη Βουλή.\nΤην ώρα που η χώρα βρίσκεται στη τελική ευθεία για μια συνολική διευθέτηση του χρέους (έτσι λέει τουλάχιστον). Την ώρα που έστω και δειλά, έστω και μίζερα, γίνονται κάποιες μειώσεις φόρων. Την ώρα που η ανυπαρξία πολιτικού λόγου και ο άκρατος λαϊκισμός του ΣΥΡΙΖΑ δεν του δίνει «αέρα» νικητή, η κυβέρνηση κάνει το ένα λάθος μετά το άλλο. Και οδηγείται έτσι στην πολιτική αυτοκτονία.\nΕίναι τραγικό, αλλά αυτή η κυβέρνηση που κρατήθηκε αλώβητη μέσα σε μια διετία απίστευτης κρίσης, κινδυνεύει να διαλυθεί από τα δικά της λάθη. Θα αυτοκτονήσει βάζοντας η ίδια τη θηλιά στο λαιμό της. Και θα έρθει ο Αλέξης καβάλα στο άλογο θριαμβευτής. Ξέρετε ποιος θα του έχει στρώσει το κόκκινο χαλί; Μπορείτε να το φανταστείτε: Κάποιοι τύποι που βλέπουν έκπληκτοι να τρώνε καθημερινά οδυνηρές πολιτικές σφαλιάρες, σαν τον Σταμάτη, τη Βούλτεψη, τον Χαρδούβελη και ένα μάτσο άλλους κυβερνητικούς παράγοντες και συμβούλους που νομίζουν ότι η διακυβέρνηση της χώρας είναι παιχνιδάκι για πεντάχρονα.\nΕ, όχι κύριοι, η Ελλάδα δεν είναι ούτε τσιφλίκι κανενός, ούτε παιχνιδάκι για άσχετους αλλά ούτε και εφαλτήριο για να ικανοποιείτε εσείς τα προσωπικά σας οράματα. Σε μια χώρα που έχει καταρρεύσει, που οι πολίτες έχουν κάνει απίστευτες θυσίες και ιώβεια υπομονή, που περιμένουν την έξοδο από την κρίση, ελπίζοντας σε μια καλύτερη ζωή για τα παιδιά τους, η κυβέρνηση κυβερνά λες και νομίζει ότι απευθύνεται σε παιδάκια που δεν καταλαβαίνουν τι γίνεται.\nΨεύτικα λόγια, κοροϊδία, αλχημείες και επικοινωνιακές αρλούμπες έτσι για να περνά ο χρόνος και να λένε ορισμένοι μεγαλόσχημοι: «Τους κοροϊδέψαμε κι αυτή τη φορά, πάμε γι’ άλλα». Και στη συνέχεια να αλληλοσυγχαίρονται για την… επικοινωνιακή τους ικανότητα.\nΑυτά όμως δεν είναι επικοινωνία, παπατζηλίκι είναι και ο κόσμος το έχει πάρει χαμπάρι. Κι αν δεν το έχετε καταλάβει ακόμα θα είναι η πρώτη κυβέρνηση που θα πέσει όχι για κάποια σκάνδαλα όπως οι προηγούμενς, αλλά γιατί στάθηκε ανίκανη να φέρει σε πέρας ένα και μόνο πράγμα που της ζητήθηκε. Να προσφέρει στον κόσμο φορολογική δικαιοσύνη.\nΌσα έγιναν με τον ΕΝΦΙΑ είναι εγκλήματα ολκής. Ούτε με τους ένστολους, αλλά ούτε και με την ΕΡΤ δεν υπέστησαν τόσο δεινή επικοινωνιακή ήττα στην κυβέρνηση. Πάνω από ένα χρόνο τον κοσκίνιζαν το φόρο ακινήτων και ακόμη δεν τον έχουν έτοιμο. Παλινωδίες, αλλαγές, τροποποιήσεις, γκάφες και μια εξοργιστική ανικανότητα. Ποιος φταίει και πρέπει να του αποδοθούν ευθύνες που ζήτησε κι ο Σαμαράς; Φταίει ο Στουρνάρας, φταίει ο Καραβίτης, φταίει ο Μαυραγάνης που κρύβεται παρ’ ότι είναι υπεύθυνος για τα φορολογικά; Φταίει ο Χαρδούβελης και οι νέοι σύμβουλοί του που δεν ξέρουν που πάνε τα τέσσερα; Όποιος κι αν φταίει δεν έχει σημασία και είναι υποκριτικό να ζητούνται ευθύνες από έναν και μόνο. Ωραία, την πλήρωσε ο Θεοχάρης που εξόργισε τους πολίτες. Η Σαββαίδου δεν τους εκνευρίζει με τις εγκυκλίους της και τις διαρροές της; Πότε θα μπουν στα σπίτια μας να κάνουν έλεγχο χωρίς εισαγγελέα; Πότε θα κάνουν κατάσχεση στο λογαριασμό μας χωρίς να μας ρωτάνε και πότε θα μας τσακίζουν στους ελέγχους και θα επιβάλλουν πρόστιμα ή ακόμη και φυλακίσεις. Ο Θεοχάρης έφυγε κύριοι είναι αλλού, μήπως αυτός σας φταίει;\nΟι βουλευτές της ΝΔ επιτέθηκαν στον Καραβίτη και τον στοχοποίησαν για τον ΕΝΦΙΑ ενώ ζήτησαν να μάθουν αν δουλεύει ακόμη στο υπουργείο. Αυτό είναι το πρόβλημά σας κύριοι, να φύγει ο «υπεύθυνος» και μετά θα ηρεμήσει η κοινωνία; Κούνια που σας κούναγε, το πρόβλημα είναι πολύ βαθύτερο, φτάνει μέχρι τα υπόγεια του Μαξίμου. Από το κεφάλι μυρίζει το ψάρι, μην ψάχνετε την ουρά.\nΌσο για τον γνωστό ..."Μαξιμάρχη" που έχει πάρει πάνω του τα πάντα, παραγκωνίζοντας τους υπόλοιπους. Να του θυμίσουμε ότι δύο χρόνια τώρα γίνονταν συνεχείς συσκέψεις και «πρωϊνοί καφέδες» για να αντιμετωπιστούν καλύτερα τα προβλήματα που ανέκυπταν; Που είναι όλα αυτά τα όργανα και επιτελεία που έσβηναν τη φωτιά προτού καν ανάψει; Τι έχουν πει τέσσερις μήνες τώρα στο Μαξίμου για τον ΕΝΦΙΑ; Έχουν λύσει κανένα θέμα ή τα έκαναν χειρότερα; Ποιες εντολές έδωσε ο Σαμαράς και τις υλοποίησαν οι μεγαλοπαράγοντες;\nΓια να έχουμε φτάσει στο αποτέλεσμα της αναταραχής μάλλον τα έκαναν χειρότερα. Αλλά μήπως υπάρχει από κανέναν φιλότιμο για την ανάληψη της ευθύνης για τη σημερινή εικόνα της κυβέρνησης; Μη χάσουν την εξουσία τους, τις γραμματείς τους, το κόκκινο τηλέφωνό τους και το παπατζιλίκι τους ενδιαφέρονται, όχι για να σωθεί αυτή η «μαύρη» η χώρα.\nΠολλοί από τους ανίκανους κυβερνητικούς παράγοντες έχουν δέσει τον γάιδαρο τους και ακόμη κι αν πέσει η κυβέρνηση νομίζουν ότι θα είναι μάγκες. Ο ελληνικός λαός τι φταίει όμως να πληρώνει το μέγεθος της ασχετοσύνης τους; Και ο Σαμαράς δε βλέπει τι γίνεται γύρω του να πάρει το φραγγέλιο;\nΑναρτήθηκε από Βιβλιόφιλος στις 6:33 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ άποψη ότι ο αποτυχών πολιτικός κ. Κουβέλης θα πρέπει να επιβραβευθεί με την έστω συμβολική θέση του Προέδρου της Δημοκρατίας, εκτός από τον καιροσκοπισμό των συγκυβερνώντων που θεωρούν εαυτούς πιο απαραίτητους για τον τόπο και από τους ίδιους τους θεσμούς της Δημοκρατίας, στηρίζεται και σε μια βαθιά ριζωμένη ψυχολογική αντίδραση.\nΠρόκειται για το αντανακλαστικό που επιτρέπει στη συλλογική μας συνείδηση να δικαιώνει ηθικά τις ήττες και τις αποτυχίες, στο όνομα ενός ηρωισμού που δεν κρίνεται από τα αποτελέσματά του, αλλά από τη χειρονομία, της οποίας το μεγαλείο είναι αντιστρόφως ανάλογο προς το αντίκρισμά της. Στον φαντασιακό μας ορίζοντα ο δύστροπος Αχιλλέας που έπεσε μπροστά στα τείχη της Τροίας, αφού δημιούργησε ένα σωρό προβλήματα στους Αχαιούς, είναι πιο γοητευτικός από τον πολυμήχανο Οδυσσέα, ο οποίος με το τέχνασμα του Δούρειου Ιππου οδήγησε τη δεκαετή πολιορκία σε αίσιο τέλος για τους Έλληνες. Ο ήρωας των Περσικών Πολέμων είναι ο Λεωνίδας. Δεν είναι ο Θεμιστοκλής, ο οποίος, στο κάτω κάτω, κατάφερε να καταστρέψει τον περσικό στόλο και να απαλλάξει την Ελλάδα από την απειλή της τυραννίας της Ανατολής.\nΈκτοτε, βοηθούσης και της μεγάλης τραγικής παράδοσης, της πραγματικής ελληνικής παράδοσης, η σχέση του πραγματικού ηρωισμού με την ήττα και την αποτυχία έχει νομιμοποιηθεί στη συλλογική μας συνείδηση, με αποτέλεσμα κάθε ήττα να δικαιώνεται ηθικά ως ηρωική.\nΗ ηγεμονία της αριστερής κομμουνιστογενούς διανόησης τα χρόνια της μεταπολίτευσης οφείλεται σε αυτό το ψυχολογικό αντανακλαστικό: οι ηττημένοι του Εμφυλίου δικαιώθηκαν πνευματικά επειδή ακριβώς ηττήθηκαν, επειδή απέτυχαν παταγωδώς στο πολιτικό και στρατιωτικό πεδίο. Το ίδιο ψυχολογικό αντανακλαστικό ισχύει και στη συλλογιστική που διαβεβαιώνει πως η Ελλάδα είναι μεγάλη επειδή είναι μικρή, πως το υπέρογκο χρέος που κατασπαταλήθηκε από διάφορους αμόρφωτους και νεόπλουτους στην πραγματικότητα ήταν μια πράξη ζορμπαλίδικου ηρωισμού. Μην ξεχνάμε πως η επιχείρηση που στήνει ο Ζορμπάς του Καζαντζάκη, το περίφημο ορυχείο, διαλύεται και καταστρέφεται, ενώ ο ήρωας χορεύει ενθουσιασμένος στην ακρογιαλιά. Για κάτι τέτοια ζουν οι ήρωες.\nΗ μεταπολίτευση δεν έφερε τίποτε καινούργιο στην ελληνική ζωή, παρά την πολλά υποσχόμενη ευρωπαϊκή μας ένταξη. Οι αντιλήψεις μας για τη δημοκρατία, οι οποίες δεν είχαν και μεγάλο ιστορικό βάθος ούτως ή άλλως, απλώς προσαρμόσθηκαν στη μισαριστεία που τη βαφτίσαμε δικαιοσύνη, στις φοβίες που μας προκαλεί κάθε τι εξαιρετικό και στον ηρωισμό της αποτυχίας.\nΟ κ. Κουβέλης είναι ένας αποτυχημένος πολιτικός. Προσοχή, δεν είναι κάποιος που έδωσε μάχες και έπεσε ηρωικώς μαχόμενος στις επάλξεις των ιδεών του. Είναι το πορτρέτο του πολιτικού της επιβίωσης. Δεν έχει δώσει καμία πραγματική μάχη, δεν έχει προτείνει απολύτως τίποτε, και το μόνο που τον διακρίνει είναι ο καθωσπρεπισμός μιας δικηγορίστικης φλυαρίας. Είναι ιδανικός για Πρόεδρος μιας Δημοκρατίας σαν τη δική μας, που φοβάται την επιτυχία για να μην απονομιμοποιήσει τη μετριότητα. Ιδανικός για συμβολικός ανώτατος άρχων μιας πολιτικής ζωής που δεν έχει να προτείνει τίποτε στον τόπο.\nΙδανικότερος φρονώ και από τον κ. Γλέζο ακόμη, αν δεν υπήρχε εκείνο το επεισόδιο με τη σημαία που έχει αναγορεύσει τον ευρωβουλευτή σε ήρωα της αντίστασης κατά των Γερμανών, των τότε, όπως και των τώρα, των εσαεί Γερμανών. Θα μου πείτε τον κ. Γλέζο τον ψήφισαν μερικές εκατοντάδες χιλιάδες στις ευρωεκλογές, ενώ τον κ. Κουβέλη κάτι χιλιάδες σκέτες. Λογικό, αφού πολλοί συμπατριώτες μας εξακολουθούν να πιστεύουν πως το πολιτικό πρόβλημα της χώρας θα λυθεί αν βρεθεί κάποιος να ανέβει στην Ακρόπολη για να κατεβάσει τη γερμανική σημαία. Και αν δεν βρει γερμανική σημαία, δεν έχει σημασία. Ας κατεβάσει ό,τι βρει και βλέπουμε. Για κάτι τέτοια ζουν οι ήρωες.\nΑναρτήθηκε από Βιβλιόφιλος στις 1:33 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Επικαιρότητα, Πολιτικές λαμογιές, Πολιτικοί, Προβληματισμοί


Απενεργοποιήστε το ενοχλητικό Ρύθμιση αναδυόμενου μενού OneDrive στα Windows 10 | λύσεων\nΑν έχετε αναβαθμίσει έναν υπολογιστή με Windows ήδη στην ενημερωμένη έκδοση των Windows 10 δημιουργών ή έχετε εγκαταστήσει αυτήν την έκδοση σε έναν υπολογιστή, ίσως έχετε παρατηρήσει αρκετές αλλαγές που έρχονται μαζί του.\nΈνα από αυτά είναι ότι μπορεί να εμφανιστεί ένα αναδυόμενο παράθυρο "Ρύθμιση του OneDrive" όταν ανοίγετε το παράθυρο διαλόγου αποθήκευσης ή φόρτωσης αρχείων ή κάνετε κλικ στο εικονίδιο OneDrive απευθείας στον Explorer αρχείων.\nΑυτό είναι προφανώς μόνο ένα ζήτημα αν δεν χρησιμοποιείτε το OneDrive και δεν έχετε καμία επιθυμία να το χρησιμοποιήσετε. Όποιος χρησιμοποιεί την ενσωματωμένη υπηρεσία συγχρονισμού αρχείων μπορεί να συμπληρώσει τις πληροφορίες ελέγχου ταυτότητας που ζητούνται μία φορά για να γίνει με αυτό.\nΑν δεν σχεδιάζετε να χρησιμοποιείτε το OneDrive, ωστόσο, αυτές οι οδηγίες για το OneDrive ενδέχεται να ενοχλούνται αρκετά γρήγορα.\nΟρίστε το αναδυόμενο παράθυρο OneDrive\nΔεν είμαι σίγουρος τι συμβαίνει στο παρασκήνιο, αλλά η αποθήκευση ή η φόρτωση διαλόγων αρχείων φαίνεται να ενεργοποιεί το αναδυόμενο παράθυρο εγκατάστασης του OneDrive σαν να κάνατε κλικ στο εικονίδιο της υπηρεσίας στο File Explorer.\nΕπομένως, αν δεν σχεδιάζετε να χρησιμοποιείτε το OneDrive, ο καλύτερος τρόπος αντιμετώπισης του ζητήματος είναι να καταργήσετε την εγκατάσταση του Microsoft OneDrive από τον υπολογιστή.\nΧρησιμοποιήστε τη συντόμευση πληκτρολογίου Windows-I για να ανοίξετε την εφαρμογή Ρυθμίσεις σε υπολογιστές ενημέρωσης των Windows 10 Creators.\nΜεταβείτε στην επιλογή Εφαρμογές> Εφαρμογές και λειτουργίες.\nΠληκτρολογήστε onedrive στην αναζήτηση, ταξινόμηση και φιλτράρισμα με μορφή φόρμας που εμφανίζεται στη σελίδα που ανοίγει. Αυτό θα πρέπει να επιστρέψει το Microsoft OneDrive ως ένα από τα εγκατεστημένα προγράμματα.\nΚάντε κλικ στο Microsoft OneDrive για να επεκτείνετε την καταχώρησή του και να εμφανίσετε τις επιλογές που υποστηρίζονται.\nΤο κουμπί απεγκατάστασης είναι ενεργό, οπότε κάντε κλικ σε αυτό για να ξεκινήσετε την απεγκατάσταση της υπηρεσίας στο μηχάνημα των Windows 10.\nΕπιβεβαιώστε την επιλογή "Αυτή η εφαρμογή και οι σχετικές πληροφορίες θα καταργηθούν" επιλέγοντας την επιλογή απεγκατάστασης.\nΤο OneDrive απεγκατασταθεί σε αυτό το σημείο και δεν θα πρέπει να εμφανίσετε τα αναδυόμενα παράθυρα "Set up OneDrive" όταν χρησιμοποιείτε διαλόγους "Αποθήκευση" ή "Φόρτωση" ή χρησιμοποιήστε το File Explorer.\nΈχετε δύο επιλογές εάν χρειάζεστε υποστήριξη OneDrive σε μεταγενέστερο χρονικό σημείο:\nΕγκαταστήστε την εφαρμογή UWP OneDrive που προσφέρεται στο Windows Store.\nΕγκαταστήστε το πρόγραμμα κληρονομιάς επιφάνειας εργασίας OneDrive που μπορείτε να κατεβάσετε από εδώ.\nΜπορεί να αναρωτιέστε πώς διαφέρουν οι δύο αυτές εκδόσεις.\nΤα επιτραπέζια προγράμματα OneDrive υποστηρίζουν λειτουργίες όπως επιλεκτικός συγχρονισμός, αυτόματος συγχρονισμός υπόβαθρου, έλεγχοι ταχύτητας μεταφόρτωσης και λήψης και πολλά άλλα. Οι εφαρμογές του OneDrive UWP μπορεί να ταιριάζουν καλύτερα σε συσκευές αφής, χρησιμοποιεί ένα σύστημα όπως το σύμβολο κράτησης θέσης, στο οποίο επισημαίνονται όλα τα αρχεία ακόμα και αν δεν είναι διαθέσιμα τοπικά.\nΑνατρέξτε σε αυτό το άρθρο για έναν πλήρη κατάλογο των πλεονεκτημάτων και των μειονεκτημάτων για τις δύο εφαρμογές.\nΤώρα εσείς : Χρησιμοποιείτε το OneDrive ή διαφορετική υπηρεσία συγχρονισμού αρχείων;\nΠώς να απενεργοποιήσετε τις ειδοποιήσεις ηλεκτρονικού ταχυδρομείου Twitter


Νέα Δεξιά: O Φαήλος πήρε το όπλο του, ή μία άλλη ΝΔ; ~ gianniotis\nΝέα Δεξιά: O Φαήλος πήρε το όπλο του, ή μία άλλη ΝΔ;\nΣτην προ μηνών αρθογραφία μας για το πολιτικό κενό που υπάρχει μεταξύ της ΝΔ και μέχρι και γύρω από την Χρυσή Αυγή ήρθε να προστεθεί ένας νέος «παίχτης»: το κόμμα της Νέας Δεξιάς του Φαήλκου Κρανιδιώτη. Γι’ αυτό θεωρούμε πρέπον να αναλύσουμε την φυσιογνωμία αυτού του νέου παίχτη και να δούμε κατά πόσον αυτός μπορεί να καταταχθεί σε αυτόν τον χώρο.\nΠριν όμως περάσουμε να δούμε τα ιδιαίτερα χαρακτηριστικά αυτής, που προκύπτουν από την ιδρυτική διακήρυξή της και το «προφίλ» στελεχών της που έχουν ανακοινωθεί, θα πρέπει πρώτα να σταθούμε στο όνομα του κόμματος και στο πρόσωπο του Προέδρου του. Νέα Δεξιά λοιπόν. Με ακρωνύμιο που παραπέμπει στην Νέα Δημοκρατία αλλά και την χρήση του όρου «Δεξιά»που στην ελλαδική μεταπολιτευτική ιστορία δεν έχει χρησιμοποιηθεί ποτέ από κάποιον πολιτικό σχηματισμό που δεν έμεινε στην αφάνεια. Για όσους τολμηρούς θέλουν ή ελπίζουν να έχει κάποια συγγένεια με την GRECE του Μπενουά στην Γαλλία νομίζω ότι δεν θα έπρεπε καν να γίνεται λόγος. Παρόλα αυτά θεωρώ ότι η χρήση του «Δεξιά» δείχνει μία τολμηρότητα στην αριστεροφοβική πολιτική σκηνή της χώρας μας καθώς η χρησιμοποίησή του υποδηλώνει πως αυτός ο φορέας θέλει να παίξει τελείως αντιαριστερά και φυσικά αντιθετικά με την φιλελεύθερη κρατούσα τάξη στην τωρινή μητσοτακική ΝΔ όσο και στην παλαιότερη μεσαιοχωρίτικη. Δείχνει επίσης μία διάθεση πλήρους εκμετάλλευσης των αντισύριζα συναισθημάτων μέρους της ελληνικής κοινωνίας, αλλά το κατά πόσον αυτό θα μείνει διάθεση ή θα γίνει πραγματικότητα μένει να το δούμε.\nΑς πάμε στον Φαήλο λοιπόν…\nΟ Φαήλος Κρανιδιώτης με την μέχρι τώρα έξωθεν μαρτυρία δείχνει μία δυναμική προσωπικότητα που δεν μασά τα λόγια της. Κάτι που προκύπτει από την αρθογραφία του, τα τσιτάτα στα μέσα κοινωνικής δικτύωσης και από τις όχι και τόσο συχνές τηλεοπτικές του εμφανίσεις. Δεν προέρχεται από κάποιο πολιτικό τζάκι και η πολιτική παρουσία του ήταν πάντα κοντά στον Αντώνη Σαμαρά. Στην «Πολιτική Άνοιξη» παλαιότερα και στην ΝΔ μέχρι την πρόσφατη «απόλυσή» του από αυτήν λόγω ομοφοβικών σχολείων. Στο ενδιάμεσο διάστημα απλά δικηγορούσε, έκανε ιππασία, βόλτες με την Harley του, διατυμπάνιζε την θητεία του στις Ειδικές Δυνάμεις και υπερασπίστηκε τον Οτσαλάν και τους συνεργάτες του από τα Σημιτικά αίσχη που αφορούσαν την σύλληψη του τελευταίου.\nΠαρόλα αυτά η ανακοίνωση του κόμματός του αντιμετωπίστηκε από τον «χώρο» εχθρικά ή χλιαρά. Οι της Χ.Α. κάνουν αναφορές για «κόμμα παγίδα» που απλά θέλει να τους κλέψει ψήφους, άλλοι πάλι τον κατηγορούν για αντιχουντισμό, αντιφασισμό, φιλοησραηλινισμό και διάφορα άλλα.\nΣτην πρώτη κατηγορία δεν έχουμε παρά να πούμε ότι οι ψήφοι της Χ.Α. δεν είναι ιδιοκτησία κανενός. Στις ιδεολογικές κατηγορίες, μονάχα θέλουμε να θυμίσουμε τον χαρακτηρισμό του μακαρίτη Θεοφιλογιαννάκου ως «αρχιβασανιστή» σε ανάρτηση στο διαδίκτυο πρωτοκλασάτου βουλευτή της Χ.Α., τις αντιφασιστικές αναφορές ευρωβουλευτή του ιδίου κόμματος και την ταύτιση με το Ισραήλ σε αντιτουρκική και αντιισλαμική συμμαχία, που δυστυχώς διαχέει πολλά τμήματα του χώρου. Όταν όλα αυτά συμβαίνουν στους «σκληρούς» τότε τι να περιμένει κανείς από έναν «δεξιό».\nΟυρά της ΝουΔου ή πρωταγωνίστρια;\nΤα παραπάνω για κάποιους μπορεί να είναι ωραία ή άσχημα, συμπαθητικά ή υποκριτικά, αλλά ποια είναι η πολιτική πραγματικότητα της Νέας Δεξιάς στο υπάρχον πολιτικό σκηνικό; Στην σύντομη πράγματι ύπαρξή της δεν έχει ξεκαθαρίσει αν είναι μία wannabe διάσπαση της ΝΔ ή κάτι τι νέο, Αν δηλαδή είναι ένας προσωπικός μοχλός πίεσης του Κρανιδιώτη (ή και κάποιων άλλων στο εσωτερικό του κόμματος) προς την τωρινή ηγεσία της ΝΔ ή η προσπάθεια δημιουργίας ενός δεξιού κόμματος. Η κριτική προς την Νέα Δεξιά μπορεί να υπάρξει μόνον από την στιγμή που ξεκαθαρίσει το παραπάνω, το ίδιο όμως και η όποια συζήτηση μαζί της.\nΑυτή την στιγμή το κενό που γράφαμε προ μηνών εξακολουθεί να υπάρχει. Η Χ.Α. φωνασκεί στην βουλή και κάνει συγκεντρώσεις μικρότερες από τότε που είχε το 0,1%. Τα άλλα εθνικιστικά κόμματα (Εθνικό Μέτωπο και ΛΕΠΕΝ) υπάρχουν αλλά είτε ομφαλοσκοπούν, είτε προσπαθούν να βγουν από την αφάνεια.\nΟ Καρατζαφέρης περιμένει να διαβάσει τις δημοσκοπήσεις για να δει αν θα κατέβει στις εκλογές και ο Μπαλτάκος απλά τον αφήνει να το κάνει αυτό.


Written by Super User\tHits: 2984\nΛίγα λόγια για την έννοια του Αλγόριθμου.\nΤι είναι ο Αλγόριθμος.; και πώς πήρε το όνομα αυτό.;\nΤον 9ου αιώνα στη Βαγδάτης είχε ιδρυθεί μια ακαδημία που λεγόταν Εστία της Σοφίας και στην οποία συγκεντρώνονταν όλοι οι μαθηματικοί Άραβες. Ένας από αυτούς ήταν και ο Al-Khwarizmi (Αλ Χουαρίζμι), όπου από το όνομά του προήλθε στη συνέχεια ο όρος “Αλγόριθμος”. Η μελέτη του Πέρση μαθηματικού σχετιζόταν με την αυτοματοποίηση –τυποποίηση των λύσεων σε αλγεβρικά κυρίως προβλήματα.\nΑργότερα η μελέτη αυτή μεταφράστηκε στα Λατινικά και άρχιζε με τη φράση ‘Algorithmi dixit ’ (δηλ. ο Αλγόριθμος είπε …), όπου σιγά-σιγά στα επόμενα 1000 χρόνια καθιερώθηκε λεκτικά και εννοιολογικά. Τον σύγχρονο προσδιορισμό του τον οφείλει στη ραγδαία ανάπτυξη των ηλεκτρονικών υπολογιστών τα τελευταία 50 με 60 περίπου χρόνια.\nΜε τον όρο Αλγόριθμο εννοούμε – δηλώνουμε το σύνολο των ενεργειών – βημάτων που πρέπει να κάνουμε, προκειμένου να πραγματοποιηθεί μια συγκεκριμένη διαδικασία, που συνήθως στοχεύει στην επίλυση ενός προβλήματος.\nΟι ενέργειες –τα βήματα που θα κάνουμε πρέπει να :\nα) να είναι σε μια καθορισμένη σειρά\nβ) το πλήθος τους να είναι πεπερασμένο\nΠαράδειγμα : για να φτιάξει ένας μηχανικός μια πολυκατοικία πρέπει να ακολουθήσει τα εξής βήματα : να κάνει γεωλογική μελέτη, να αποφασίσει το είδος-την ποιότητα των υλικών που θα χρησιμοποιήσει βάσει της προηγούμενης μελέτης, να φτιάξει τα θεμέλια, τα αρχίσει από τη δημιουργία του ισογείου, να αναστυλώνει κολόνες ανά όροφο μέχρι τον τελευταίο τοποθετώντας οριζόντιες πλάκες, να χτίσει τους εξωτερικούς τοίχους και στη συνέχεια την εσωτερική διαρρύθμιση, να βάλει εγκαταστάσεις ρεύματος και νερού, παράθυρα και μετά τις πόρτες κ.λ.π.\nΠροφανώς, η προηγούμενη σειρά εκτέλεσης των βημάτων οδηγεί στο επιθυμητό αποτέλεσμα. Δεν είναι όμως η μοναδική για την επίτευξη του σκοπού, αφού μπορεί να αλλάξει η σειρά των βημάτων (π.χ. πρώτα να τοποθετήσει τις πόρτες και μετά τα παράθυρα, ή πρώτα την παροχή του νερού και μετά του ρεύματος ). Όμως αν αλλάξει τη σειρά δημιουργίας των ορόφων (δηλ. να φτιάξει πρώτα τον 2ο και μετά τον 1ο όροφο) δεν θα φτάσει ποτέ στο επιθυμητό αποτέλεσμα. Ωστόσο το νόημα είναι πως η κατάτμηση μιας σύνθετης εργασίας σε διακριτά βήματα που εκτελούνται διαδοχικά, είναι ο πιο πρακτικός τρόπος επίλυσης πολλών προβλημάτων.\nΚαθημερινά ο άνθρωπος εκτελεί ‘ Αλγοριθμικά ’ όλες του τις ενέργειες, τις πράξεις, τις διαδικασίες συνειδητά ή όχι. Με άλλα λόγια προγραμματίζει ή προσπαθεί να προγραμματίσει τις ενέργειες του για να λειτουργήσει ο ίδιος καλύτερα και να αποδώσουν οι ενέργειές του το επιθυμητό αποτέλεσμα (το κατά δύναμιν). Πολλές φορές έχουμε παρατηρήσει ότι όταν γνωρίζουμε εκ των προτέρων τι ακριβώς πρέπει να κάνουμε για να καταφέρουμε, να δημιουργήσουμε, να πετύχουμε, να φτάσουμε ‘κάτι’, πόσο σίγουροι είμαστε και λειτουργούμε με αυτοπεποίθηση. Το αντίθετο συμβαίνει όταν δεν έχουμε συνειδητοποιήσει, δεν έχουμε καθορίσει τι ακριβώς πρέπει να κάνουμε για επιτευχθεί ‘κάτι’ (π.χ. κάποιο έργο), οπότε οδηγούμαστε σε λάθος αποτέλεσμα ή αδυναμία πραγματοποίησης του ‘κάτι’.\nΑυτό το κάτι μπορεί να είναι π.χ. να κτίσουμε ένα σπίτι, να λύσουμε μια μαθηματική άσκηση, να πάμε ένα ταξίδι, να κάνουμε μια αίτηση για κάποιο έγγραφο, να οργανώσουμε μια εκδήλωση, να συναρμολογήσουμε ένα παιχνίδι ή ένα έπιπλο, να υπολογίσουμε τα έσοδα- έξοδά μας για να κάνουμε μια επένδυση, να μαγειρέψουμε ένα συγκεκριμένο φαγητό κ.λ.π.\nΑυτός είναι ο λόγος που η Αλγοριθμική σχετίζεται άμεσα με τον Προγραμματισμό. Ο Προγραμματισμός γίνεται - υλοποιείται μέσω διαφόρων τρόπων, όπου ένας απ' αυτούς είναι μέσω των γνωστών Γλωσσών Προγραμματισμού σε Ηλεκτρονικό Υπολογιστή. Αν δεν υπάρξει Αλγόριθμος δεν μπορεί να πραγματοποιηθεί Προγραμματισμός.\nΗ Αλγοριθμική είναι ένα καθημερινό φαινόμενο από τα αρχαία χρόνια.\nΟυσιαστικά ο Αγλόριθμος είναι κάτι ιδεατό, άϋλο, είναι κάτι που έχουμε οργανώσει στη σκέψη μας, στο μυαλό μας και μπορεί να εκφραστεί - αναπαρασταθεί - να περιγραφεί με πολλούς τρόπους. Ο εγκλέφαλός μας έχει καταχωρήσει πολλούς αλγόριθμους και τους εκτελεί καθημερινά, αυτοματοποιημένα, χωρίς πολλές φορές να μας γίνεται αντιληπτό αυτό.\nΜπορείτε να σκεφτήτε πόσα πράγματα από την καθημερινή σας ζωή κάνετε αυτόματα και να καταγράψετε τα βήματα που αποτελούνται...(στο υποσυνείδητό σας) ; Σίγουρα ναι. Π.χ. τη σειρά βημάτων που κάνετε για να ετοιμαστείτε για την εργασία σας.


Ανεξάρτητη Ενωτική Κίνηση ΕΔΣΝΑ: ΠΟΕ ΟΤΑ : SOS – ΚΑΤΕΠΕΙΓΟΝ\nΠΟΕ ΟΤΑ : SOS – ΚΑΤΕΠΕΙΓΟΝ\nSOS – ΚΑΤΕΠΕΙΓΟΝ\nΣΥΝΑΔΕΛΦΟΙ, ΥΠΑΡΧΕΙ ΑΜΕΣΗ ΑΝΑΓΚΗ ΚΑΙ ΜΕ ΠΡΩΤΟΒΟΟΥΛΙΑ ΤΩΝ ΣΥΛΛΟΓΩΝ-ΜΕΛΩΝ ΜΑΣ ΝΑ ΕΝΗΜΕΡΩΘΕΙ Η Π.Ο.Ε.-Ο.Τ.Α. ΓΙΑ ΤΑ ΣΤΟΙΧΕΙΑ ΠΟΥ ΕΣΤΕΙΛΕ ΧΘΕΣ Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ ΛΕΩΝΙΔΑΣ ΓΡΗΓΟΡΑΚΟΣ ΓΙΑ ΔΗΘΕΝ «ΠΛΕΟΝΑΖΟΝ» ΠΡΟΣΩΠΙΚΟ ΣΤΟΥΣ Ο.Τ.Α.\nΠΡΕΠΕΙ ΝΑ ΣΤΑΛΕΙ ΑΜΕΣΑ ΚΑΙ ΣΕ ΗΛΕΚΤΡΟΝΙΚΗ ΜΟΡΦΗ ΣΤΟ E-MAIL ΤΗΣ ΟΜΟΣΠΟΝΔΙΑΣ (info@poeota.gr) ΤΟ ΑΡΧΕΙΟ ΜΕ ΤΟΝ ΠΙΝΑΚΑ ΤΟΥ ΠΡΟΣΩΠΙΚΟΥ ΠΟΥ ΕΙΝΑΙ ΣΕ ΜΟΡΦΗ EXCEL. ΣΥΓΧΡΟΝΩΣ ΠΡΕΠΕΙ ΝΑ ΥΠΑΡΧΕΙ ΣΥΝΕΧΗ ΕΝΗΜΕΡΩΣΗ ΤΟΣΟ ΤΗΣ ΟΜΟΣΠΟΝΔΙΑΣ ΟΣΟ ΚΑΙ ΤΩΝ ΣΥΝΑΔΕΛΦΩΝ ΓΙΑ ΤΙΣ ΕΞΕΛΙΞΕΙΣ.\nΠΡΟΕΤΟΙΜΑΖΟΥΝ ΧΙΛΙΑΔΕΣ ΑΠΟΛΥΣΕΙΣ ΕΡΓΑΖΟΜΕΝΩΝ ΑΠΟ ΤΟΥΣ Ο.Τ.Α. ΚΑΙ ΠΡΕΠΕΙ ΝΑ ΒΡΙΣΚΟΜΑΣΤΕ ΣΕ ΔΙΑΡΚΗ ΕΝΗΜΕΡΩΣΗ… ΚΑΙ ΕΠΑΓΡΥΠΝΗΣΗ.\nΘΑ ΥΠΑΡΞΕΙ ΞΑΦΝΙΚΗ ΚΑΙ ΑΜΕΣΗ ΠΑΡΕΜΒΑΣΗ ΤΗΣ Π.Ο.Ε.-Ο.Τ.Α. ΣΤΗΝ ΟΠΟΙΑ ΘΑ ΧΡΕΙΑΣΤΕΙ Η ΣΥΜΜΕΤΟΧΗ ΟΛΩΝ ΜΑΣ.\nΣΥΝΑΔΕΛΦΟΙ, ΟΙ ΕΞΕΛΙΞΕΙΣ ΕΙΝΑΙ ΠΟΛΥ ΣΟΒΑΡΕΣ… ΚΑΙ ΧΡΕΙΑΖΕΤΑΙ Η ΕΝΗΜΕΡΩΣΗ ΚΑΙ Η ΣΥΜΜΕΤΟΧΗ ΟΛΩΝ ΜΑΣ…\nΟΛΟΣ Ο ΚΛΑΔΟΣ ΒΡΙΣΚΕΤΑΙ ΑΠΟ ΣΗΜΕΡΑ ΣΕ ΑΓΩΝΙΣΤΙΚΗ ΕΤΟΙΜΟΤΗΤΑ.\nΑΠΟ ΤΗΝ ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ Π.Ο.Ε.-Ο.Τ.Α.


Εκατό χρόνια από τη ρωσική επανάσταση και την αποκήρυξη των χρεών (Μέρος ΣΤ’) – INFO-WAR\nΜίλησα για προκαταλήψεις. Θα σας αναφέρω δυο-τρία, αφού στραπατσαρίστηκαν στο μνημόνιό σας της 11ης Μαΐου. Στην δυτική Ευρώπη, όταν κάποιος πουλά εμπορεύματα σε κάποιον άλλον, έχει μια παράξενη προκατάληψη: θέλει να πληρωθεί. Μια άλλη προκατάληψη είναι αυτή: αν κάποιος δανείζει χρήματα στον γείτονά του, ο οποίος του τα ζήτησε, έναντι υπόσχεσης εξόφλησης, αναμένει να τον εξοφλήσει.\nΙδού μια ακόμη προκατάληψη: αν αυτός ο γείτονας έρθει να τον βρει και του ζητήσει ξανά βοήθεια, φυσικά, ο πρώτος τον ρωτά: «Έχετε την πρόθεση να μου τα επιστρέψετε; Επιστρέψτε μου πρώτα αυτά που σας δάνεισα». Αν ο δανειζόμενος απαντήσει σε αυτό: «Οι αρχές μου δεν μου επιτρέπουν να πληρώσω», όσο παράξενο κι αν αυτό μοιάζει στην ρωσική Αντιπροσωπεία, ο δυτικός αυτός είναι τόσο γεμάτος προκαταλήψεις που, πολύ πιθανά, δεν θα θελήσει να δανείσει νέα χρηματικά ποσά. Δεν είναι θέμα αρχών – ξέρω τι είναι οι επαναστατικές αρχές – αλλά, εκτός Ρωσίας, πώς να το κάνουμε, υπάρχουν παράξενοι άνθρωποι, με παράξενες ιδέες! Κι αν θέλετε να έχετε να κάνετε μαζί μας, πρέπει να μας δεχτείτε όπως είμαστε.\nΠρόκειται για ιδέες που, κατά κάποιον τρόπο, έχουμε βυζάξει με το γάλα της μητέρας μας, που έχουμε κληρονομήσει από γενιές και γενιές τίμιων και εργατικών προγόνων και, εδώ, θέλω να προειδοποιήσω την ρωσική αντιπροσωπεία ότι δεν πρέπει να αναμένει, σε αυτόν τον δρόμο που θα περπατήσουμε μαζί προς την τελική ειρήνη, ότι θα αφήσουμε έτσι, ψυχρά, στην άκρη του δρόμου τις προκαταλήψεις μας. Αυτές οι προκαταλήψεις, αυτές οι ιδέες έχουν βαθιές ρίζες στο χώμα της δυτικής Ευρώπης. Έχουν ριζώσει εδώ και χιλιάδες χρόνια. (…)\nΌταν γράφετε σε κάποιον για να λάβετε νέα χρηματικά ποσά, το να αφιερώνετε το μεγαλύτερο τμήμα της επιστολής σε μια λόγια έκθεση αιτιολόγησης της θεωρίας της αποκήρυξης των χρεών, δεν είναι κι ο καλύτερος τρόπος για να το επιτύχετε. Αυτό, δεν θα σας βοηθήσει να λάβετε πιστώσεις. Είναι ίσως μια πολύ ασφαλής θεωρία, αλλά δεν είναι διπλωματικός τρόπος προσέγγισης. (…)Ολοκληρώνοντας, θα σας ικετέψω, μιλώντας ως άνθρωπος που ήταν πάντα υπέρ της ιδέας του να δοθεί βοήθεια σε αυτό το ευγενές έθνος, να του ζητήσω, όταν έρθει στην Χάγη, να μην προσπαθήσει ξανά να στραπατσάρει τις Δυτικές μας ιδέες.» |46|\nΠρέπει να σημειώσουμε επίσης ότι κατά την διάρκεια των διαπραγματεύσεων πάνω στην υπόλοιπη ατζέντα της Συνδιάσκεψης της Γένοβας, η σοβιετική αντιπροσωπεία παρενέβη πολλές φορές ώστε να ληφθούν αποφάσεις σχετικά με την οργάνωση ενός γενικού αφοπλισμού. Η Γαλλία είχε αντιδράσει με βίαιο τρόπο, αρνούμενη απλά και ξάστερα να συζητηθεί το θέμα αυτό. Για την κυβέρνηση της Γαλλίας, δεν ετίθετο καν το θέμα μείωσης των στρατιωτικών δαπανών.\nΒέβαια, ο προσανατολισμός αυτός απείχε παρασάγγες από εκείνον του γαλλικού λαού, αλλά είχαν να κάνουν με μια δεξιά, πολεμοχαρή κυβέρνηση που κατηύθυνε την επιθετικότητά της τόσο προς την Γερμανία όσο και προς την Ρωσία (για να μην αναφερθούμε στους λαούς των αποικιών). Το 1921, η Γαλλία είχε και πάλι επιχειρήσει να στήσει μια συμμαχία με την Ρουμανία (που είχε προσαρτήσει την Βεσαραβία, ένα τμήμα της επικράτειας της πρώην ρωσικής αυτοκρατορίας) και με την Πολωνία, κατά της σοβιετικής Ρωσίας. Η Γαλλία σχεδίαζε να κηρύξει, μαζί με τις δυο αυτές χώρες, τον πόλεμο κατά της σοβιετικής Ρωσίας |48|.\nΟ Τσιτσέριν δήλωσε πως «Το κεφάλαιο VI της Έκθεσης της οικονομικής Επιτροπής που αναφέρεται στην εργασία, ξεκινά με την γενική διαπίστωση της σημασίας της συμβολής των εργαζομένων στην οικονομική αποκατάσταση της Ευρώπης. Κι όμως, δεν βρίσκουμε καθόλου αυτό που θα ήταν το πιο απαραίτητο για τους εργαζόμενους, δεν βρίσκουμε καμιά αναφορά στην νομοθεσία προστασίας των εργαζομένων, πέραν του θέματος της ανεργίας. Ούτε και βρίσκουμε κάποια πρόταση σχετικά με τους συνεταιρισμούς, αν και αυτοί αποτελούν εργαλείο πρώτης τάξης για την βελτίωση των συνθηκών ζωής του εργαζόμενου. Είναι εξαιρετικά λυπηρό που κατά την διάρκεια των εργασιών της πρώτης υπο-Επιτροπής, οι προτάσεις σχετικά με τους συνεταιρισμούς παραβλέφθηκαν.\nΑλλά, υπάρχουν περισσότερα: το άρθρο 21, που αναφέρεταιστις συμβάσεις της Διάσκεψης της εργασίας στην Ουάσιγκτον, στερεί τις συμβάσεις αυτές από ένα μεγάλο τμήμα της πρακτικής τους σημασίας, αναγνωρίζοντας το δικαίωμα των συμμετεχόντων να μην τις επικυρώσουν. Το γεγονός αυτό που η ρωσική Αντιπροσωπεία προσπάθησε να ξεπεράσει, εξηγείται από την επιθυμία ορισμένων Κυβερνήσεων, όπως η Ελβετία, να μην υιοθετήσουν το οκτάωρο. Η ρωσική αντιπροσωπεία θεωρεί το οκτάωρο ως θεμελιώδη αρχή για το ευ ζην του εργαζομένου και εκφράζει ρητή αντίρρηση κατά της δυνατότητας που δίδεται ρητά στις Κυβερνήσεις να μην το εφαρμόσουν». |49|\nΗ μελέτη αυτή επικέντρωσε το ενδιαφέρον της στην αποκήρυξη των χρεών από την σοβιετική κυβέρνηση.Κατέδειξε ότι η απόφαση αυτή ξεκινούσε από τη δέσμευση που είχε αναληφθεί κατά την επανάσταση του 1905.\nΑναλύθηκε το διεθνές περιβάλλον: οι συνθήκες ειρήνης, ο εμφύλιος πόλεμος, η συνδιάσκεψη της Γένοβας και οι πολυάριθμες συμφωνίες δανεισμού που ακολούθησαν παρά τη διατήρηση της αποκήρυξης των περασμένων χρεών.\nΤο 1997, 6 χρόνια μετά από τη διάλυση της ΕΣΣΔ, ο Μπαρίς Γιέλτσιν έκλεινε συμφωνία με το Παρίσι για να θέσει οριστικά τέλος στη διαφορά σχετικά με τους ρωσικούς τίτλους. Τα 400 εκατομμύρια δολάρια που είχε λάβει η Ομοσπονδία της Ρωσίας το 1997-2000 από την Γαλλία δεν εκπροσωπούν παρά, περίπου, το 1 % των ποσών που ζητούσαν από την σοβιετική Ρωσία οι εκπρόσωποι των Γάλλων πιστωτών μέσω του Κράτους τους |57|.\nΠρέπει επίσης να υπογραμμίσουμε πως η συμφωνία της 15ης Ιουλίου 1986 μεταξύ Ρωσίας και Ηνωμένου Βασιλείου επέτρεψε την αποζημίωση των Βρετανών κατόχων τίτλων για το 1.6 % της επικαιροποιημένης αξίας των τίτλων.\nΤον Αύγουστο του 1998, έχοντας πληγεί από την ασιατική κρίση και τα αποτελέσματα της καπιταλιστικής παλινόρθωσης, η Ρωσία ανέστειλε μονομερώς την εξόφληση του χρέους επί έξι εβδομάδες. Το εξωτερικό δημόσιο χρέος ανέρχονταν σε 95 δις δολάρια, εκ των οποίων 72 δις δολαάρια προς ξένες ιδιωτικές τράπεζες (30 δις δολάρια προς γερμανικές τράπεζες και 7 δις προς γαλλικές, μεταξύ των οποίων η Crédit Lyonnais) και το υπόλοιπο οφείλονταν κυρίως στην Λέσχη του Παρισιού και στο ΔΝΤ. Η πλήρης αναστολή πληρωμής, ακολουθούμενη από μερική αναστολή τα επόμενα χρόνια, οδήγησε τους διάφορους πιστωτές να δεχθούν μείωση μεταξύ 30% και 70 %, ανάλογα με τις περιπτώσεις.\nΗ Ρωσία, που ήταν σε ύφεση πριν κηρύξει την αναστολή πληρωμών, γνώρισε στη συνέχεια ετήσιο ποσοστό αύξησης της τάξης του 6% (περίοδος 1999-2005). Ο Joseph Stiglitz που, μεταξύ 1997 και 2000, ήταν ο επικεφαλής οικονομολόγος της Παγκόσμιας Τράπεζας, υπογραμμίζει: «Εμπειρικά, υπάρχουν ελάχιστες αποδείξεις που να στηρίζουν την ιδέα ότι μια αθέτηση πληρωμής οδηγεί σε μακρά περίοδο αποκλεισμού από τις χρηματοοικονομικές αγορές. Η Ρωσία μπόρεσε να δανειστεί και πάλι στις αγορές δυο χρόνια μετά την αθέτηση πληρωμών της (του 1998) που είχε κηρυχθεί μονομερώς, χωρίς προηγούμενη διαβούλευση με τους δανειστές. […]Έτσι, πρακτικά, η απειλή να δεις την στρόφιγγα των πιστώσεων να κλείνει, δεν αληθεύει.» |58|.\n|56| Ανέλυσα το θέμα αυτό στην μελέτη: Éric Toussaint, “Lénine et Trotsky face à la bureaucratie – Révolution russe et société de transition” (Λένιν και Τρότσκι απέναντι στην γραφειοκρατία – Ρωσική επανάσταση και κοινωνία σε μετάβαση), που δημοσιεύτηκε στις 21 Ιανουαρίου 2017 (στα γαλλικά), europe-solidaire.org/\n|57| Βλ. στην ιστοσελίδα της Γαλλικής Γερουσίας, οι Συμφωνίες περί της οριστικής ρύθμισης των πιστώσεων μεταξύ της Γαλλίας και της Ρωσίας προ της 9ης ΜΑΙΟΥ 1945.


4ο Δημοτικό Σχολείο Καστοριάς: Μαΐου 2012\nΤα παιδιά της Ε' και τα τμήματα ΣΤ1 και ΣΤ2 συμμετείχαν στους αγώνες στίβου στις 29/5/2012 που έγιναν στο γήπεδο της πόλης μας.\nΚυρίαρχο στοιχείο στους αγώνες αυτούς ήταν η ομαδικότητα. Τα παιδιά ανταποκρίθηκαν, αγωνίστηκαν και διακρίθηκαν για τις επιδόσεις, την προσπάθεια και την υπευθυνότητά τους.\nΑναρτήθηκε από 4ο Δημοτικό Σχολείο Καστοριάς στις 11:58 π.μ. 0 σχόλια\nΕτικέτες Εκδηλώσεις - Δραστηριότητες\nΕκπαιδευτική Επίσκεψη στα Μετέωρα\nΣτις 25-5-2012 οι μαθητές των Ε΄ και Στ΄ τάξεων πήγαν εκδρομή στα Μετέωρα και στα Τρίκαλα. Η πρώτη στάση για ξεκούραση και για παιχνίδι ήταν στη Μύκανη Τρικάλων.\nΕπόμενη στάση τα Μετέωρα. Οι μαθητές πλησιάζοντας τα Μετέωρα εντυπωσιάστηκαν τόσο που δε σταμάτησαν να βγάζουν φωτογραφίες, μέχρι την ώρα που έφτασαν στην Ιερά Μονή Μεταμορφώσεως στο Μεγάλο Μετέωρο.\n146 απότομα και ακανόνιστα σκαλιά τους οδήγησαν στην Ιερά Μονή. Εκεί θαύμασαν τις τοιχογραφίες, το σκευοφυλάκιο, τα παλιά μαγειρεία, το κελάρι και το μουσείο με τα αξιόλογα εκθέματα . Οι μαθητές περιηγήθηκαν στις αυλές του μοναστηριού και θαύμασαν την υπέροχη θέα προς τον Πηνειό ποταμό και το όρος Κόζιακα.\nΗ εκδρομή συνεχίστηκε στην πόλη των Τρικάλων. Οι μαθητές απόλαυσαν το φαγητό τους στο Φρούριο, το κόσμημα της πόλης. Έπειτα επισκέφτηκαν τον Πύργο του Ρολογιού και απόλαυσαν την πόλη των Τρικάλων από ψηλά και ένα μεγάλο μέρος του Θεσσαλικού κάμπου.\nΑναρτήθηκε από 4ο Δημοτικό Σχολείο Καστοριάς στις 10:54 π.μ. 0 σχόλια\nΕτικέτες Επισκέψεις - Εκδρομές\nΗ ΣΤ΄ τάξη του σχολείου μας αναχώρησε στις 19 Μαΐου για την εκπαιδευτική τριήμερη επίσκεψή της στην Αθήνα με τη συνοδεία των εκπαιδευτικών: κ. Σαμαρά Δήμητρας και κ. Πανταζόπουλου Ιωάννη, καθώς και των γονέων-κηδεμόνων τους.\nΕπισκέφτηκαν κατά τη διάρκεια του ταξιδιού τους , το Πολεμικό Μουσείο, τον Ιερό Βράχο και το Νέο Μουσείο της Ακρόπολης, τη Βουλή των Ελλήνων και το Πλωτό Μουσείο Αβέρωφ. Οι εντυπώσεις όλων ήταν πολύ ωραίες ενώ και ο καιρός ήταν σύμμαχος σε όλες τις δράσεις του τριημέρου.\nΑναρτήθηκε από 4ο Δημοτικό Σχολείο Καστοριάς στις 11:13 μ.μ. 0 σχόλια\nΕπίσκεψη διαιτολόγου στην τάξη μας.\nΣτα πλαίσια του προγράμματος Αγωγής Υγείας που πραγματοποιεί η τάξη μας Α'2, μας επισκέφθηκε η διαιτολόγος - διατροφολόγος κ. Θωμαή Κογιοπούλου η οποία είναι και μητέρα μαθήτριας της τάξης μας.\nΗ κ. Κογιοπούλου μάς αφηγήθηκε το παραμύθι με τον Ορέστη, έναν αθλητή που όταν έμαθε να τρώει σωστά γινόταν ολοένα και καλύτερος.\nΜας παρουσίασε την πυραμίδα της υγιεινής διατροφής και μας εξήγησε πού τοποθετούμε κάθε τρόφιμο ανάλογα με την ομάδα που ανήκει.\nΑκόμα συζητήσαμε για τις καλές συνήθειες στη διατροφή μας και για κάποιες συνήθειες που θα πρέπει να αποφεύγουμε.\nΤα παιδιά ενθουσιάστηκαν όταν συμπλήρωσαν μόνα τους την πυραμίδα της υγιεινής διατροφής και περιεργάστηκαν τα τρόφιμα.\nΣτο τέλος παίξαμε διάφορα παιχνίδια και η διαιτολόγος μοίρασε στα παιδιά ενημερωτικό φυλλάδιο σωστής διατροφής.\nTην ευχαριστούμε πολύ!\nΑναρτήθηκε από 4ο Δημοτικό Σχολείο Καστοριάς στις 12:36 μ.μ. 0 σχόλια\nΕτικέτες Εκδηλώσεις - Δραστηριότητες, Ελεύθερος χρόνος\nΔιδακτικές επισκέψεις σε επιλεγμένους αθλητικούς χώρους (Kid’s Athletic)\nΚατά τη διάρκεια των επισκέψεων αυτών, οι μαθητές των Δ΄, Ε΄ και ΣΤ΄ τάξεων είχαν τη δυνατότητα να γνωρίσουν από κοντά και να αγαπήσουν τα αγωνίσματα του Κλασικού Αθλητισμού εν όψει και των Ολυμπιακών Αγώνων του Λονδίνου το καλοκαίρι του 2012.\nΤη γνωριμία τους με τα αγωνίσματα του Στίβου με την εποπτεία έμπειρων καθηγητών Φυσικής Αγωγής οι μαθητές τη βίωσαν μέσω ενός προγράμματος της Παγκόσμιας Ομοσπονδίας Στίβου (IAAF), το ΄Kid’s Athletic΄. Σκοπός του προγράμματος είναι να καταστήσει όσο πιο δημοφιλή γίνεται τα αγωνίσματα του Κλασικού Αθλητισμού στα παιδιά, μέσα από έναν συνδυασμό ποικίλων αθλητικών δραστηριοτήτων ομαδικού χαρακτήρα σε μορφή παιχνιδιού, το ΄Τeam event for children΄. To πρόγραμμα αποτελείται από ένα σύνολο κινητικών και λειτουργικών δεξιοτήτων προσαρμοσμένων στις ανάγκες των παιδιών ανάλογα με την ηλικία τους και συμπεριλαμβάνει τρεις ομάδες αγωνισμάτων: α) τα αγωνίσματα δρόμου, β) τις ρίψεις και γ) τα άλματα.\nΑναρτήθηκε από 4ο Δημοτικό Σχολείο Καστοριάς στις 11:07 μ.μ. 0 σχόλια\nΕνημέρωση από τη Δημοτική Βιβλιοθήκη Καστοριάς\nΗ Δημοτική Βιβλιοθήκη Καστοριάς οργανώνει εκδρομή στη Θεσσαλονίκη για την Έκθεση Βιβλίου το Σάββατο 26 Μαΐου. Παράλληλα με την έκθεση βιβλίου διοργανώνονται διάφορες δραστηριότητες για τα παιδιά, στις οποίες θα συμμετέχουν τα παιδιά δωρεάν.\nΑναχώρηση 8.00 π.μ από το πάρκιγκ της Δημοτικής αγοράς.\nΠαρακαλείται όποιος ενδιαφέρεται να συμμετάσχει να δηλώσει συμμετοχή μέχρι 15 Μαΐου , στο τηλέφωνο 2467028195, στο e-mail kastlibr@otenet.gr ή μέσω facebook .\nΚόστος συμμετοχής εισιτηρίου περίπου 10 € κατά άτομο\nΑναρτήθηκε από 4ο Δημοτικό Σχολείο Καστοριάς στις 12:04 μ.μ. 0 σχόλια\nΠρόσκληση Συλλόγου Γονέων - Κηδεμόνων\nΟ Σύλλογος Γονέων και Κηδεμόνων του σχολείου μας, καλεί σε συνάντηση τους γονείς των μαθητών της ΣΤ' Τάξης, την Παρασκευή 11 Μαΐου 2012 και ώρα 4:00 μ.μ. στο αμφιθέατρο του 4ου Δημοτικού, προκειμένου να συζητηθούν θέματα σχετικά με την εκπαιδευτική εκδρομή - επίσκεψη των μαθητών της ΣΤ' στην Αθήνα.\nΑναρτήθηκε από 4ο Δημοτικό Σχολείο Καστοριάς στις 12:02 μ.μ. 0 σχόλια\nΚαλώς ήλθατε στο ιστολόγιο του 4ου Δημοτικού Σχολείου Καστοριάς\nΏρες συνεργασίας με τους γονείς\nΔιδακτικές επισκέψεις σε επιλεγμένους αθλητικούς χ...\n25η Μαρτίου 2018 (1)\nΑπόκριες 2011 (1)\nΑπόκριες 2013 (1)\nΑπόκριες 2014 (1)\nΑποκριές 2016 (2)\nΑποκριές 2017 (1)\nΑποκριές 2018 (1)\nΆσκηση σεισμού (2)\nΑστέρι της Ευχής (1)\nΔραστηριότητες αθλητικές (4)\nΔραστηριότητες- Επισκέψεις (12)\nΕκδηλώσεις - Δραστηριότητες (195)\nΕλεύθερος χρόνος (35)\nΕνημέρωση - Δραστηριότητες (2)\nΕνημερωτική συνάντηση (1)\nεπιμορφωτικό σεμινάριο (1)\nΕπισκέψεις - Εκδρομές (72)\nΕπισκέψεις- θέατρο (1)\nΕυχαριστήρια επιστολή (4)\nΚοπή πίτας (3)\nΜαθητικό Συνέδριο (2)\nπρόγραμμα πρόληψης (1)\nΤελετή Λήξης (1)\nΤελετή Λήξης - Θεατρικό Στ΄τάξης (1)\nΥπουργείο Παιδείας Δια Βίου Μάθησης & Θρησκευμάτων\nΔιεύθυνση Α/θμιας Εκπ/σης Καστοριάς\nΔιεύθυνση Δ/θμιας Εκπ/σης Καστοριάς\nΨηφιακό Σχολείο - Digital School\non-line Εκπαιδευτικά Λογισμικά Δημοτικού\nΜαθαίνω την Ευρώπη παίζοντας\n1ο 8/θ Δημοτικό Σχολείο Καστοριάς\nΗ ΑΠΟΚΡΙΑΤΙΚΗ ΣΧΟΛΙΚΗ ΜΑΣ ΓΙΟΡΤΗ\n5ο Δημοτικό Καστοριάς - 5th Primary School Kastorias\nγια μικρους βιβλιοφαγους!\nΗ ΖΩΦΟΡΟΣ ΤΟΥ ΠΑΡΘΕΝΩΝΑ\nΕΙΚΟΝΙΚΗ ΠΕΡΙΗΓΗΣΗ ΣΤΗΝ ΑΓΙΑ ΣΟΦΙΑ\nΕΙΚΟΝΙΚΗ ΠΕΡΙΗΓΗΣΗ ΣΤΑ ΜΟΥΣΕΙΑ ΤΟΥ ΚΟΣΜΟΥ\nΕΙΚΟΝΙΚΗ ΠΕΡΙΗΓΗΣΗ ΣΤΗΝ Cappella Sistina\nΤΑΞΙΔΕΥΩ ΣΤΑ 7 ΝΕΑ ΘΑΥΜΑΤΑ ΚΟΣΜΟΥ\nΓΝΩΡΙΖΩ ΤΟΝ ΠΑΓΚΟΣΜΙΟ ΧΑΡΤΗ\nΤΟ ΗΛΙΑΚΟ ΜΑΣ ΣΥΣΤΥΜΑ σε 3D\nΟ χάρτης της Ελλάδας\nΖΩΓΡΑΦΙΖΩ ΣΤΟΝ ΕΛΕΥΘΕΡΟ ΧΡΟΝΟ ΜΟΥ\nζωγραφική σε έτοιμα σχέδια\nζωγραφική σε αγαπημένα σκίτσα\nΜεγάλου Αλεξάνδρου 13 - 52100 ΚΑΣΤΟΡΙΑ, Τηλ: 2467027364 - fax: 2467027964, email: mail@4dim-kastor.kas.sch.gr


ΠυρoΒΟΛΟ στην καρδιά της ΑΕΚ – Ήττα με 3-1 από τον Ολυμπιακό Β. | Αθλητικά - Ειδήσεις NewsIt.gr\nΠυρoΒΟΛΟ στην καρδιά της ΑΕΚ – Ήττα με 3-1 από τον Ολυμπιακό Β.\nΤελευταία ενημέρωση: 26.09.2010 | 22:59\nΠρώτη δημοσίευση: 26.09.2010 | 22:41 Δεύτερη ήττα σε τέσσερις αγώνες για την “Ένωση” που έχει χάσει ήδη 8 βαθμούς, έχοντας το πιο εύκολο πρόγραμμα. Εξαγριωμένος ο κόσμος με Μπάγεβιτς και παίκτες. Τους πέταξαν καρέκλες και μπουκάλια με την λήξη του αγώνα. Παραιτήθηκε ο Μπάγεβιτς! Δείτε το βίντεο.\nΗ “Ένωση” χαράμισε για ακόμα μία φορά την φετινή σεζόν, ένα ημίχρονο και βρέθηκε πίσω στο σκορ από το γκολ του Σανκαρέ στο 9ο λεπτό. Κι αν στην επίθεση οι φιλοξενούμενοι έφτιαχναν φάσεις, στην άμυνα κάθε φορά που έβγαινε στην κόντρα ο Ολυμπιακός η φάση “μύριζε” γκολ. Αυτό δεν μπήκε. Απεναντίας ο Τζιμπούρ θα μπορούσε να φέρει το ματς στα ίσα στο 42΄όταν με κεφαλιά σημάδεψε το δοκάρι.\nΣτην επανάληψη η εικόνα της ΑΕΚ βελτιώθηκε. Ο Λυμπερόπουλος ισοφάρισε στο 56΄και οι φιλοξενούμενοι θα μπορούσαν να γυρίσουν το ματς αν ο Σκόκο δεν ήταν τόσο επιπόλαιος σε κάποιες φάσεις. Ο Ολυμπιακός Βόλου δεν είχε απειλήσει στο δεύτερο ημίχρονο μέχρι το 83΄όταν ο Ζαραδούκας βρήκε τον Μπρέσκα μέσα στην περιοχή και ο τελευταίος έκανε με προβολή το 2-1. Σα να μην έφτανε αυτό ήρθε ο Ουμπίντες στις καθυστερήσεις να ανεβάσει τον δείκτη το σκορ στο 3-1 ευστοχώντας στο πέναλτι που κέρδισε ο Σολάκης από τον Δέλλα.\nΟ Σταύρος Αδαμίδης, που πριν από λίγη ώρα έκανε λόγο για πρωτάθλημα, αυτή τη φορά δεν μπορεί να πει ούτε για την διαιτησία αφού ο Κάκος αρνήθηκε κακώς πέναλτι στους γηπεδούχους στο 47΄σε μαρκάρισμα του Μανωλά στον Σολάκη.\nΗ ουσία, όμως, είναι πως η “Ένωση” μετά από 4 αγωνιστικές και έχοντας παίξει με τους τρεις νεοφώτιστους και τον Αστέρα Τρίπολης, έχει μαζέψει μόλις 4 βαθμούς και βρίσκεται ήδη 5 βαθμούς μακριά από την κορυφή.\nΗ υπομονή του κόσμου της ομάδας εξαντλείτε γεγονός που εκδηλώθηκε αμέσως μετά την λήξη του αγώνα όταν εκτόξευσαν καθίσματα και μπουκάλια σε παίκτες και Μπάγεβιτς. Μάλιστα ο Σερβοέλληνας τεχνικός φανερά εκνευρισμένος έσπρωξε έναν άνδρα της ασφαλείας του γηπέδου που πήγε να τον προστατεύσει.\nΟΛΥΜΠΙΑΚΟΣ ΒΟΛΟΥ (Σάκης Τσιώλης): Γιακούποβιτς, Σανκαρέ, Ρόκας (76' Καπετάνος), Ψυχογιός, Ζαραδούκας, Τόμας, Αλβάρεζ, Ουμπίντες, Μόνχε, Μαρτίν (18' λ.τ. Σολάκης), Πλιάγκας (46' λ.τ. Μπρέσκα) ΑΕΚ (Ντούσαν Μπάγεβιτς): Αραμπατζής, Λαγός, Μανωλάς (85' Μπλάνκο), Δέλλας, Γιάχιτς, Γκέντσογλου (66' Πατσατζόγλου), Μάκος, Σκόκο, Μπερνς (46' Λεονάρντο), Λυμπερόπουλος, Τζεμπούρ


Καμπάνες σε οπαδούς του Παναιτωλικού για το επεισόδιο έξω από τη Θύρα 6! - AgrinioNews\nΚαμπάνες σε οπαδούς του Παναιτωλικού για το επεισόδιο έξω από τη Θύρα 6!\n22 Μαρτίου 2014, 10:17 μμ\nBαριές καμπάνες επεφύλαξε το Μονομελές Πλημμελειοδικείο Αγρινίου σε τέσσερις οπαδούς του Παναιτωλικού για επεισόδιο που έλαβε χώρα σε βάρος αστυνομικών στην είσοδο της Θύρα 6 (πέταλο) του γηπέδου στις 25 Σεπτεμβρίου 2011 πριν τον αγώνα της αγρινιώτικης ομάδας με τον ΠΑΣ Γιάννινα.\nΤο επεισόδιο προκλήθηκε όταν οπαδοί αρνήθηκαν να υποβληθούν στον καθιερωμένο έλεγχο κατά την είσοδο τους στο γήπεδο. Τέσσερις οπαδοί κατηγορήθηκαν για πρόκληση σωματικών βλαβών σε δύο αστυνομικούς και παραβίαση του αθλητικού νόμου και φθορά ξένης περιουσίας.\nΑν και από τους οπαδούς υποστηρίχτηκε πως επρόκειτο για περιστατικό αστυνομικής αυθαιρεσίας εντούτοις το Μονομελές Πλημμελειοδικείο χθες που εκδικάστηκε η υπόθεση για πρώτη φορά μετά από αναβολές, έριξε βαριές ποινές .\nΣτη μια περίπτωση στο εδώλιο βρέθηκαν τρείς οπαδοί οι οποίοι καταδικάστηκαν για απρόκλητες σωματικές βλάβες που προκάλεσαν ενώ αθωώθηκαν για την κατηγορία της φθοράς ξένης περιουσίας. Στον έναν επιβλήθηκε ποινή φυλάκισης 27 μηνών και πρόστιμο 2000 ευρώ, στον δεύτερο φυλάκιση 18 μηνών και πρόστιμο 1000 ευρώ και στον τρίτο φυλάκιση 12 μηνών και πρόστιμο 500 ευρώ. Και στους τρεις παράλληλα επιβλήθηκε διετής απαγόρευση εισόδου σε γήπεδα ενώ υποχρεούνται σε κάθε αγώνα του Παναιτωλικού να εμφανίζονται δύο ώρες πριν στο αστυνομικό τμήμα και να παραμένουν έως και δύο ώρες μετά τη λήξη. Φυσικά οι ποινές φυλάκισης έχουν ανασταλτικό χαρακτήρα καθώς είναι εφέσιμες. Παράλληλα εκδικάστηκε ξεχωριστά (καθώς επρόκειτο για ξεχωριστή δικογραφία) και η υπόθεση τέταρτου οπαδού στον οποίο επιβλήθηκε ποινή τριών ετών φυλάκισης και τρεις χιλιάδες ευρώ πρόστιμο.\nΣτους κόλπους των αστυνομικών υπαλλήλων επικρατεί ικανοποίηση για την απόφαση,άλλωστε η Ένωση Αστυνομικών Υπαλλήλων είχε δηλώσει παράσταση πολιτικής αγωγής, ενώ οπαδοί του Παναιτωλικού βρέθηκαν χθες στο δικαστικό μέγαρο για να συμπαρασταθούν στους κατηγορούμενους.\nΕπόμενο: Στο φως απίστευτοι διάλογοι και μηνύματα που καίνε τον Γιάννη Λαγό\n23/03/2014 at 2:41 ΠΜ


nlp-news - Παλμός Νέας Ζωής: ΚΚΕ - Οι κυβερνητικές εξαγγελίες για το Πάρκο Τρίτση και η πραγματικότητα\nΚΚΕ - Οι κυβερνητικές εξαγγελίες για το Πάρκο Τρίτση και η πραγματικότητα\nΤο πάρκο Τρίτση επισκέφτηκε την Πέμπτη 16 Μαρτίου ο υπουργός Εσωτερικών, Π. Σκουρλέτης,\nσε μια προσπάθεια να διεκδικήσει για λογαριασμό της κυβέρνησης τη δικαίωση των αγώνων που έχουν γίνει όλα αυτά τα χρόνια για την αναβάθμιση του χώρου ως χώρους πρασίνου, αναψυχής, πολιτισμού και αθλητισμού με ελεύθερη και δωρεάν χρήση.\nΣτον απόηχο της πρόσφατης Κοινής Υπουργικής Απόφασης που προβλέπει τη χρηματοδότηση του πάρκου με 58.000 ευρώ μηνιαίως από την πετσοκομμένη κρατική χρηματοδότηση που εισπράττουν οι δήμοι της Περιφέρειας Αττικής, ο Π. Σκουρλέτης έκανε λόγο για ένα σημαντικό βήμα. «Πρόκειται για μια δικαίωση αγώνων, κινημάτων και πολιτών», είπε χαρακτηριστικά.\nΩστόσο, τόσο ο ίδιος όσο και τα μέλη της Διοίκησης του Φορέα Διαχείρισης του πάρκου, που τον υποδέχτηκαν, προσπέρασαν ότι η χρηματοδότηση που προβλέπεται, υπολείπεται ακόμα και από το ποσό των 997.236 ευρώ ετησίως που προβλεπόταν με Προεδρικό Διάταγμα του 2002, όταν μάλιστα οι ανάγκες που έχουν συσσωρευτεί τα τελευταία χρόνια από την εγκατάλειψη του πάρκου είναι πολύ μεγαλύτερες.\nΤο πάρκο Τρίτση αποτελεί ανάσα ζωής για τις λαϊκές οικογένειες της Δυτικής Αθήνας.\nΗ περιφρούρηση του χαρακτήρα του αποτελεί υπόθεση του εργατικού - λαϊκού κινήματος, που διεκδικεί:\nΑναρτήθηκε από nlp news στις 12:52 π.μ.


H ΝΔ θα βελτιώσει τη ρύθμιση των 120 δόσεωνΣ. Ζαχαράκη: Ο πρωθυπουργός απέφυγε το debate με προσχηματικούς λόγους – vradini\nH ΝΔ θα βελτιώσει τη ρύθμιση των 120 δόσεων\nΣ. Ζαχαράκη: Ο πρωθυπουργός απέφυγε το debate με προσχηματικούς λόγους\nΑνέφερε επ’αυτού ότι τα κόμματα του δημοκρατικού τόξου πρέπει να διακρίνονται και από δημοκρατικό ήθος και πως «τέτοιες φράσεις δεν νομίζω ότι μπορούν να χρησιμοποιούνται στο δημόσιο διάλογο, αν θέλουμε να έχει και έναν παιδευτικό ρόλο η παρουσία μας στη δημόσια ζωή».\nΚαι συνέχισε: «Ότι «μυρίζει αίμα» ένα πρόγραμμα το οποίο επιδοκίμασε ο έλληνας πολίτης είναι προσβλητικό πρώτ΄ απ’ όλα σε αυτόν που το ψήφισε την 26η Μαΐου. Ψήφισε και ένα οικονομικό πρόγραμμα, ψήφισε συγκεκριμένες προτάσεις για τη μείωση φορολογίας, γι΄ αυτό, δηλαδή, το οποίο συνειδητά έκανε ο κ. Τσίπρας επί τεσσεράμισι χρόνια, υπερφορολόγηση, αύξηση εισφορών και τελικά πραγματικά, μια επίθεση στη μεσαία τάξη, την οποία τελικά πλήρωσε στις κάλπες».\nΤέλος τόνισε: «Ο κ. Μητσοτάκης έχει πει ξεκάθαρα «Φοράμε φόρμα εργασίας». Την έχουμε φορέσει, γυρίζουμε όλη την Ελλάδα. Και το σημαντικότερο που έχουμε να κάνουμε όλοι, το λέω σε όλα τα στελέχη μας, σε όλους μας τους φίλους, είναι να επικοινωνούμε τις προτάσεις μας, το πρόγραμμά μας, όλα είναι αναρτημένα, όλα είναι ανακοινωμένα. ‘Αλλες συμπεριφορές δεν χωρούν σε ένα κόμμα το οποίο απευθύνεται σε όλους τους Έλληνες».\nΗ Ξένη Δημητρίου ανασύρει από το αρχείο τις μηνύσεις Σαμαρά, Βενιζέλου και Αβραμόπουλου\nΑττική Οδός: Νόμιμο δικαίωμά μας o μονομερής καθορισμός των διοδίων\nΜετωπική στην Αττική Οδό\nΧρ. Σπίρτζης: Πολιτική σκοπιμότητα πίσω από την αύξηση της τιμής


Το σκυλί μου συνηθίζει να χάσει βάρος - Χαμηλή σε υδατάνθρακες δίαιτα χαμηλής περιεκτικότητας σε λιπαρά\nΕίναι γλυκό, παιχνιδιάρικο και τρυφερό. Εκείνη όμως δεν τους άκουσε και χάρη σ΄ αυτό είναι σήμερα ζωντανή! Λουτρακίου Κορινθίας οδηγήθηκε νωρίτερα σήμερα ένας άνδρας που το μεσημέρι κλώτσησε το σκυλί μιας 26χρονης γυναίκας, έσπρωξε την ίδια με αποτέλεσμα να κοπανήσει στο καφάο του Ο. Το σκυλί μου συνηθίζει να χάσει βάρος.\nΤο σκυλί μου συνηθίζει να χάσει βάρος. Καταγγελία εις βάρος του ηλικιωμένου άνδρα που εγκατέλειψε για να ξεφορτωθεί τον τυφλό από τα γεράματα 17χρονο σκύλο του θα καταθέσει το σωματείο Ζωόφιλη Δράση Ηρακλείου Κρήτης καθώς σήμερα διαπιστώθηκε ότι ο.\nΠότε λοιπόν πρέπει να βάλεις το σκυλάκι σου σε τροχιά εκπαίδευσης; Οι θεωρίες ποικίλουν. Ένας άντρας που νόμιζε ότι είχε χάσει το σκυλί του για πάντα, έμεινε έκπληκτος όταν το κατοικίδιο ζώο του επέστρεψε στο σπίτι συνοδευόμενο από ένα άλλο σκυλί και μια κατσίκα. Παχύσαρκο σκυλί καταφέρνει να χάσει το μισό του βάρος με αυστηρή δίαιτα και γυμναστική. Ευτυχώς, εκείνη δεν τους άκουσε. Παχύσαρκο σκυλί καταφέρνει να χάσει το μισό του βάρος με αυστηρή δίαιτα και γυμναστική. Billinghurst λέει ότι τα λαχανικά πρέπει να τρέφονται πρώτων για τα μέγιστα οφέλη, αλλά θα πρέπει επίσης να τα λιώσετε ή να τα κονιοποιήσετε σε έναν αποχυμωτή ή μπλέντερ αλλιώς το σκυλί σας.\nΞέρεις όμως πως το σκυλί το παιδί και τον άνδρα, όπως τα μάθεις! Ωστόσο όταν έμεινε έγκυος οι φίλοι της την συμβούλεψαν να διώξει το σκυλί της. Το αγαπούσε πολύ και δεν της πήγαινε η καρδιά να το διώξει. Τι να κάνω αν η γάτα μου χάνει βάρος; Πήγαινέ τη στον κτηνίατρο το συντομότερο δυνατό, γιατί κάθε μέρα που περνάει μπορεί να είναι πολύτιμη.\nΑλλά παράλληλα χτύπησε και. Όμως όταν έμεινε έγκυος, οι φίλοι της την συμβούλεψαν να διώξει το σκυλί της. Ο ειδικός θα την εξετάσει σχολαστικά και θα τη ζυγίσει, ώστε να συγκρίνει το βάρος της με εκείνο της τελευταίας επίσκεψης ρουτίνας.\nΟι φίλοι της της είπαν να διώξει το σκυλί όσο ήταν έγκυος.\nΣυνηθίζει Μαξιλαριού ποντικού\nΠαχύσαρκο σκυλί καταφέρνει να χάσει το μισό του βάρος με αυστηρή δίαιτα και γυμναστική. Δες πως τα καταφέρνει!\nH ηθοποιός Scarlett Johansson απέδειξε πως όταν το αποφασίσει μπορεί να χάσει εύκολα και γρήγορα λίπος και να κερδίσει μυικό τόνο ώστε να μπορέσει να μπει 100% στο πετσί ενός απαιτητικού ρόλου όπως αυτοί. 1) Ενημερωθείτε για το φυσιολογικό βάρος που πρέπει να έχει ο σκύλος σας, σύμφωνα με την ράτσα και την ηλικία του.\nΒάρος σκυλί Κοιλιάς\nΚαλούμε μια, δυο φορές την αστυνομία. μετά δεν έρχεται.\nΤο δικό μου σπίτι τρεις φορές το έχουν ανοίξει.\nΔίαιτα για να χάσετε βάρος αλλά κρατήστε καμπύλες\nΣυνηθίζει σκυλί Βάρους\nΌλα αυτά τον οδήγησαν να χάσει την ψυχραιμία του και να πάρει το νόμο στα χέρια του. Αποφασίσαμε να τον κουρέψουμε για πρώτη φορά για να μην υποφέρει από το ζέστη του καλοκαιριού. Απάντηση: Φυσικά το σκυλάκι σας, μετά το ξύρισμα, δεν είναι το ίδιο.\nΚατά τη διάρκεια αυτής της περιόδου, που διαρκεί αρκετά, το σκυλί έχει πρησμένα ούλα και είναι ανήσυχο. Μάλιστα, συνηθίζει να μασουλά διάφορα πράγματα για να διευκολύνει την αντικατάσταση.\nΧάσει βάρος Ψυχικά έτοιμος\nΤο ίδιο σκέφτεστε με ότι άλλο και αν μασουλήσει, γιατί « σκυλί είναι! » και δε θέλετε να το μαλώσετε γιατί σας είπαν ότι έτσι το καταπιέζετε. 5) Μια εντολή που δίνετε θα πρέπει να αντιστοιχεί και σε μια ανταπόκριση από το σκυλί σας, να δίνετε πάντα μια εντολή ( το πολύ δύο ), και μετά να την επιδιώκεται σε πράξη, αν για παράδειγμα λέτε στο σκύλο σας “ κάτσε” και.\nΗ Vanetta, κτηνίατρος στο Όρεγκον, δεν μπορούσε να πιστέψει πως ένα Dachshund μπορούσε να φτάσει αυτό το βάρος και αρχικά πίστεψε πως είχε γίνει λάθος σε ό, τι αφορά τη ράτσα του. Παχύσαρκο σκυλί καταφέρνει να χάσει το μισό του βάρος με αυστηρή δίαιτα και γυμναστική.


Πρότυπα Γυμνάσια: Προετοιμασίαα στη Γλώσσα Στ' Δημοτικού ΣΑΒΒΑΛΑΣ - Βιβλιοπωλείο Τετράγωνο\nΤο βιβλίο αυτό στόχο έχει να βοηθήσει τους μαθητές της ΣΤ’ Δημοτικού να προετοιμαστούν κατάλληλα για τις εισαγωγικές εξετάσεις για τα Πρότυπα Γυμνάσια στο μάθημα της Γλώσσας.\nΠαράλληλα όμως, καθώς δίνεται η ευκαιρία για επανάληψη της ύλης της ΣΤ’ Δημοτικού στο συγκεκριμένο μάθημα μέσα από ασκήσεις και σχετικές αναφορές, βοηθά τους μαθητές να αποκτήσουν σωστές βάσεις, χρήσιμες για τη φοίτησή τους στο Γυμνάσιο.\nΗ επιτυχία στις εισαγωγικές εξετάσεις για τα Πρότυπα Γυμνάσια απαιτεί οργανωμένη προετοιμασία σε όλη τη διάρκεια της χρονιάς.\nΠρότυπα Γυμνάσια: Προετοιμασία στη Γλώσσα Στ' Δημοτικού ΣΑΒΒΑΛΑΣ ποσότητα\nΚωδικός προϊόντος: 9789604936090 Κατηγορίες: ΒΙΒΛΙΑ, Βοηθήματα ΣΤ Δημοτικού, Για Διαγωνισμούς, Σχολικά Βοηθήματα Ετικέτα: Σαββάλας\nΤο βιβλίο Πρότυπα Γυμνάσια: Προετοιμασία στη Γλώσσα Στ’ Δημοτικού ΣΑΒΒΑΛΑΣ περιέχει:\n• Κριτήρια αξιολόγησης ανά ενότητα της ύλης της ΣΤ’ Δημοτικού.\n• Τα θέματα των εισαγωγικών εξετάσεων στα Πρότυπα Γυμνάσια με τις απαντήσεις τους.\n• 20 θέματα προσομοίωσης των εξετάσεων στα Πρότυπα Γυμνάσια με τις απαντήσεις τους.\n• Πίνακες συνωνύμων.\nΣΤ Δημοτικού, Για Διαγωνισμούς\nΜαθηματικά Κατεύθυνσης Γ’ Λυκείου (τόμος α) ΕΛΛΗΝΟΕΚΔΟΤΙΚΗ\n100 Θέματα Αρχαίων Ελληνικών ΕΛΛΗΝΟΕΚΔΟΤΙΚΗ\nΓράφω Καλά στο Τεστ των Μαθηματικών Ε’ Δημοτικού ΜΕΤΑΙΧΜΙΟ\n66002|Πρότυπα Γυμνάσια: Προετοιμασία στη Γλώσσα Στ' Δημοτικού ΣΑΒΒΑΛΑΣ


O ΤΟΜΣΕΝ & Ο ΤΣΑΚΑΛΩΤΟΣ| ΒΟΥΛΗ: ΥΔΡΟΓΟΝΑΝΘΡΑΚΕΣ, ΑΡΣΗ ΑΣΥΛΙΑΣ ΛΟΒΕΡΔΟΥ, ΕΞΑΓΟΡΑ FORTHNET ΑΠΟ ALTER EGO| 1% Η ΕΠΑΝΑΠΡΟΩΘΗΣΗ ΠΡΟΣΦΥΓΩΝ\nΔευτέρα 1 Οκτωβρίου 2019\nΚΥΒΕΡΝΗΣΗ: ΠΙΟ ΑΥΣΤΗΡΗ ΣΤΟΥΣ ΜΕΤΑΝΑΣΤΕΣ, ΟΧΙ ΠΡΟΣΦΥΓΕΣ| ΜΟΝΟ ΤΟ 1% ΣΤΑΛΘΗΚΕ ΠΙΣΩ ΣΤΗΝ ΤΟΥΡΚΙΑ\nΠερίπου 75.000 οι εκκρεμείς αιτήσεις ασύλου, είπε ο Μ. Βαρβιτσιώτης Ο αναπλ. υπουργός τόνισε πως μόλις το 1% των ανθρώπων που πέρασαν τα σύνορα από το 2016 έχουν επιστραφεί στην Τουρκία, με ευθύνη της προηγούμενης κυβέρνησης.\nKυβέρνηση: Μεταναστευτικό και όχι προσφυγικό. Ο κυβερνητικός εκπρόσωπος Στ. Πέτσας είπε ότι όσοι δεν δικαιούνται άσυλο ή προστασία θα μεταφέρονται στα κλειστά κέντρα. Ο πρωθυπουργός θα θέσει το θέμα στην προσεχή Σύνοδο Κορυφής της ΕΕ.\nΜητσοτάκης: «Δεν ακολουθούμε την πολιτική του ΣΥΡΙΖΑ στο μεταναστευτικό, ακολουθούμε άλλη πολιτική. Πιο αυστηρή». Η ομιλία του στους νέους βουλευτές της ΝΔ. τους οποίους κάλεσε να είναι εισηγητές στα νομοσχέδια που θα έρθουν στη Βουλή.\nΑπόλυτη η εμπιστοσύνη του Βερολίνου στις ενέργειες της Αθήνας για το μεταναστευτικό. Τι δήλωσε ο κυβερνητικός εκπρόσωπος της Γερμανίας με αφορμή τον θάνατο στη Μόρια.\nΣΥΡΙΖΑ ΚΑΤΑ ΚΥΒΕΡΝΗΣΗΣ ΓΙΑ ΠΡΟΣΦΥΓΙΚΟ\nΣΥΡΙΖΑ κατά κυβέρνησης για τη διαχείριση του προσφυγικού. «Κατήργησαν το καθ' ύλην αρμόδιο υπουργείο και οι ίδιοι σήμερα, κάνουν δηλώσεις ότι πρόκειται για ένα μείζον εθνικό πρόβλημα», δήλωσε ο τομεάρχης Προστασίας του Πολίτη, Γ. Ραγκούσης.\nΣΤΗ ΒΟΥΛΗ ΟΙ ΣΥΜΒΑΣΕΙΣ ΓΙΑ ΥΔΡΟΓΟΝΑΝΘΡΑΚΕΣ\nΣτη Βουλή οι 4 συμβάσεις για τους υδρογονάνθρακες σε Ιόνιο και Κρήτη. Σε εξέλιξη η συζήτηση στην Ολομέλεια. Γιατί κατηγόρησε τον Α. Τσίπρα για «σύντομη και εντυπωσιακή πολιτική κυβίστηση» ο υπουργός Ενέργειας Κ. Χατζηδάκης. Απάντησε ότι η κυβέρνηση δεν έχει «πρόθεση το Δημόσιο να αποσυρθεί συνολικά από τα ΕΛΠΕ».\nΑΡΣΗ ΑΣΥΛΙΑΣ ΖΗΤΗΣΕ & ΠΗΡΕ Ο ΛΟΒΕΡΔΟΣ\nΆρση της ασυλίας του Ανδ. Λοβέρδου για την υπόθεση Novartis εισηγείται ομόφωνα η Επιτροπή Δεοντολογίας της Βουλής, μετά από αίτημα του ιδίου «να αποκαλυφθούν οι σκευωροί» και για να «συντρίψω το ‘ρασπουτινικό’ παραδικαστικό κύκλωμα». Η ομιλία του.\nΣΟΒΑΡΑ Ο ΤΑΤΣΟΠΟΥΛΟΣ\nΣτο νοσοκομείο εσπευσμένα ο Π. Τατσόπουλος – Λιποθύμησε σε τηλεοπτική εκπομπή ο συγγραφέας –πρώην βουλευτής. Διαγνώστηκε διαχωριστικό ανεύρισμα αορτής.\nΙΟΒΕ: ΚΑΛΥΤΕΡΑ Η ΟΙΚΟΝΟΜΙΑ\nΒελτιώθηκε το Σεπτέμβριο το οικονομικό κλίμα στην Ελλάδα, σύμφωνα με το ΙΟΒΕ. Τι δείχνει η έρευνα του Ινστιτούτου. Ήπια υποχώρηση στην Ευρωζώνη1, αλλά και στην ΕΕ.\nΞεκινάει η ανάρτηση των ενημερωτικών σημειωμάτων Ιανουαρίου για 1,7 εκατ. συντάξεις στην ιστοσελίδα του ΕΦΚΑ.\nΟ ΣΚΛΗΡΟΣ ΤΟΜΣΕΝ\nΠ. Τόμσεν: Ευρωπαίοι και Ελλάδα, αλλά όχι το ΔΝΤ, φταίνε για το ελληνικό πρόγραμμα. Ο επικεφαλής του ΔΝΤ στην Ευρώπη, σε ομιλία του έκανε πολύ περιορισμένη αυτοκριτική, αλλά σκληρή κριτική στις προηγούμενες ελληνικές κυβερνήσεις και τους Ευρωπαίους εταίρους. Τι είπε.\nΤΣΑΚΑΛΩΤΟΣ ΠΡΟΣ ΤΟΜΣΕΝ\nΤσακαλώτος: «Η απώλεια της πρόσφατης μνήμης του Π. Τόμσεν» και 6 απαντήσεις στα όσα είπε. Ο πρώην υπουργός Οικονομικών σχολιάζει τα όσα υποστήριξε ο επικεφαλής του ΔΝΤ.\nΑπεργία την Τετάρτη σε όλα τα ΜΜΕ.\nΚάλεσμα για συμμετοχή στην αυριανή απεργία απευθύνει ο ΣΥΡΙΖΑ ενάντια στο νομοσχέδιο για τα εργασιακά.\nΤΣΙΠΡΑΣ: ΝΑ ΑΡΧΙΣΕΙ Η ΕΝΤΑΞΗ ΤΩΝ ΣΚΟΠΙΩΝ ΣΤΗΝ Ε.Ε\nΤσίπρας. Η Ελλάδα πρέπει να αναλάβει ηγετικό ρόλο στα Βαλκάνια. Η ομιλία του σε ημερίδα του Economist για τα Δυτικά Βαλκάνια.\n«Καταφέραμε να προχωρήσουμε μπροστά αφήνοντας πίσω εγκληματικές πολιτικές» είπε ο Α. Τσίπρας για τη συμφωνία των Πρεσπών. Τί είπε για το «πολιτικό κόστος» και γιατί αισθάνεται «δικαιωμένος».\nΣτα Βαλκάνια μπορούμε να αντιμετωπίσουμε τον εθνικισμό, είπαν Α. Τσίπρας και Ζ. Ζάεφ. Οι δύο πολιτικοί ζήτησαν από την ΕΕ να δώσει το πράσινο φως στην έναρξη των ενταξιακών διαπραγματεύσεων για τη Β. Μακεδονία\nΣΥΡΙΖΑ ΚΑΤΑ ΕΞΑΓΟΡΑΣ ΤΗΣ FORTHNET\nΣΥΡΙΖΑ: Παραβίαση των αρχών του ελεύθερου ανταγωνισμού στο ενδεχόμενο εξαγοράς της Forthnet. Σε ερώτησή τους οι βουλευτές του υποστήριξαν ότι τα τηλεοπτικά δικαιώματα πολλών ΠΑΕ περνούν στον έλεγχο του μεγαλομετόχου ανταγωνιστικής ΠΑΕ του ίδιου πρωταθλήματος. Επίσης, ότι το χρέος της FORTHNET είναι 310 εκατ. και η πρόταση εξαγοράς, 45 εκατ. Το συνέδεσαν με την αλλαγή ηγεσίας στην Επιτροπή Ανταγωνισμού. «Η κυβέρνηση δεν εμπλέκεται στις εμπορικές συναλλαγές του ιδιωτικού τομέα» απάντησε η κυβέρνηση και ρώτησε τον ΣΥΡΙΖΑ εάν ζητά από την κυβέρνηση να «χειραγωγήσουν τη λειτουργία δύο ανεξάρτητων αρχών».\nΒΑΡΟΥΦΑΚΗΣ ΚΑΤΑ ΤΡΑΠΕΖΩΝ\nΤην κατάθεση στοιχείων για το ύψος των εγγυήσεων στα IOU των τραπεζών ζήτησε ο Γ. Βαρουφάκης. Ο επικεφαλής του ΜέΡΑ25 υποστήριξε πως οι έντοκες υποσχετικές είχαν ονομαστική αξία δεκάδων δισ. ευρώ κι επιβάρυναν τα μέγιστα το δημόσιο χρέος.\nΣΤΑΪΚΟΥΡΑΣ ΓΙΑ ΟΙΚΟΝΟΜΙΑ\nΣταϊκούρας: Επιδίωξη το 2020 ο ρυθμός οικονομικής μεγέθυνσης να είναι υψηλότερος του 2019. Η ομιλία του υπουργού Οικονομικών στην οικονομική διάσκεψη της Ελληνικής Ένωσης Επιχειρηματιών.\nΓεννηματά: «Ήρθε η ώρα να αναλάβουν όλοι τις ευθύνες τους». Απαισιόδοξη δήλωσε η επικεφαλής του ΚΙΝΑΛ για την προοπτική να υπάρξει συνεργασία σε πολιτικό επίπεδο, μιλώντας στην οικονομική διάσκεψη της Ελληνικής Ένωσης Επιχειρηματιών.\nΜπαράζ συναντήσεων με Ντράγκι, Μοσκοβισί και Πομπέο θα έχει ο Κ. Μητσοτάκης. Το πρόγραμμά του κατά τις επόμενες ημέρες.


CamScanner: φτιάξτε pdf αρχεία με την κάμερα του κινητού σας\nΗ κάμερα του κινητού μας συνήθως χρησιμοποιείται για να τραβάμε φωτογραφίες και βίντεο, αλλά χρησιμοποιώντας την εφαρμογή που σας προτείνουμε σήμερα θα γίνει ακόμα πιο χρήσιμη. Η εφαρμογή είναι το CamScanner, και χρησιμοποιώντας την μπορείτε να δημιουργήσετε pdf αρχεία από έγγραφα που θα φωτογραφήσετε και ακόμα μπορείτε να τα στείλετε και μέσω φαξ.\nCamScanner – Λειτουργίες\nΤη βασική λειτουργία του CamScanner σας την περιγράψαμε ήδη, σκανάρισμα αρχείων μέσω κάμερας. Δεν είναι όμως μόνο αυτό. Μπορείτε να επιλέξετε το χρώμα που θα είναι το έγγραφο (πολύχρωμο, ασπρόμαυρο), υπάρχει η δυνατότητα επεξεργασίας για να φαίνεται όσο το δυνατόν καλύτερο το τελικό αρχείο, ενώ η τεχνολογία OCR (Optical character recognition) δουλεύει εξαιρετικά και μπορεί να τραβήξει χρήσιμες πληροφορίες από κάθε έγγραφο, όπως τιμές, ημερομηνίες. Επίσης, μπορείτε να μοιραστείτε και να στείλετε με φαξ το αρχείο απευθείας από την εφαρμογή, ενώ ακόμα μπορείτε ένα αρχείο να το κάνετε διαθέσιμο σε μέχρι και 10 άτομα για να το επεξεργάζονται και αυτοί.\nΕπιπλέον, το CamScanner έχει και ξεχωριστή εφαρμογή για tablets, που είναι πολύ λογικό, μιας και η εφαρμογή στοχεύει κυρίως στην επαγγελματική χρήση άρα η οθόνη του tablet θα είναι πολύ πιο εύκολη να την δουλέψει κάποιος. Επίσης, το CamScanner συγχρονίζεται με όλες τις διάσημες cloud υπηρεσίες (όπως Dropbox, Drive, Box κ.α.) που υπάρχουν, έτσι ώστε φτιάχνοντας ένα αρχείο να το διαμοιράζεστε απευθείας με αυτές, και να το έχετε διαθέσιμο από παντού. Τέλος, το Camscanner είναι διαθέσιμο και για τις 3 μεγάλες πλατφόρμες της αγοράς, Android, iOS και Windows Phone.\nCamScanner – Αρνητικά\nΗ δωρεάν έκδοση του CamScanner θα ικανοποιήσει την πλειονότητα των χρηστών, παρόλα αυτά κάποιες από τις δυνατότητες της εφαρμογής προσφέρονται μόνο στην επί πληρωμή έκδοση που κοστίζει είτε $5/μήνα ή $50/χρόνο, άρα πρακτικά απευθύνεται μόνο σε επαγγελματίες. Επίσης, στην δωρεάν έκδοση υπάρχουν διαφημίσεις, ενώ τα αρχεία pdf που θα δημιουργείτε θα συνοδεύονται και από ένα watermark που αναφέρει “Scanned by CamScanner”, αλλά αυτό είναι αρκετά διακριτικό ώστε να μην δημιουργεί πρόβλημα αφού τοποθετείται στην κάτω αριστερά γωνία.\nΚατεβάστε την δωρεάν έκδοση του CamScanner για Android από εδώ: